Početna » Ekonomija » Page 2467\nPolt: Trgovinski sud u Beogradu više nije primer korupcije\nAmerički ambasador u Beogradu Majkl Polt i ministar pravde Zoran Stojković potpisali su juče u Trgovinskom sudu u Beogradu memorandume o realizaciji još dva projekta, vredna više od 22 miliona dolara. Reč je o nastavku reforme trgovinskih sudova u Srbiji, odnosno o BES programu za unapređenje stečajnog i izvršnog postupka, koji će se primenjivati do septembra 2010.\nPiše: DanasOnline 19. 1. 2007.\nCimos otvorio fabriku u Sečnju\nU banatskom mestu Sečanj juče je slovenačka autoindustrija Cimos otvorila fabriku za proizvodnju delova u koju je uloženo više od 16 miliona evra. Fabrika FAM-Sečanj, koju je otvorio ministar za privredu Srbije Predrag Bubalo, kako je rečeno, proizvodiće delove za pumpe za vozila Cimosa, Folksvagena i Pežoa, a zapošljavaće oko 100 radnika.\nPenali za veštačko đubrivo lošeg kvaliteta\nGarancijski fond AP Vojvodine obezbediće, preko banaka, kreditnu liniju za nabavku NPK mineralnih đubriva i raspisaće konkurs za odobravanje garancija u iznosu od 300 miliona dinara za obezbeđenje tih kredita. Saša Dragin, pomoćnik pokrajinskog sekretara za poljoprivredu, istakao je da je Fond pozvao sve proizvođače složenih NPK đubriva da se prijave i učestvuju u izboru dobavljača.\nPiše: DanasOnline 18. 1. 2007.\nMinistri trgovine i privrede Bojan Dimitrijević i Predrag Bubalo položili su juče na planini Rudnik kamen temeljac za skijalište dužine 1.500 metara čija će izgradnja koštati 1,3 miliona evra.\nMinistar trgovine, turizma i usluga Dimitrijević i ministar privrede Bubalo istakli su da će Rudnik postati turisticki centar za okolne gradove i Beograd, i najavili izgradnju hotela i prilaznih saobraćajnica na toj planini.\nPiše: Beta 18. 1. 2007.\nFinansijska podrška EU Srbije premašila milijardu evra\nDanijel Đulgaris, šef Evropske agencije za rekonstrukciju u Srbiji izjavio je juče na konferenciji za novinare da je „finansijska podrška koju je od januara 2001. godine do danas Evropska unija pružila Srbiji premašila milijardu evra“.\n– U poslednjih šest godina potpisali smo više od 1.\nNiko neće biti „zaboravljen“\n– Elektroprivreda Srbije ne raspolaže preciznim podacima o tome koliko je potrošača električne energije „zaboravljeno“, odnosno koliko njih nije moralo da izmiri svoja dugovanja jer nisu utuženi u predviđenom zakonskom roku. Ipak, iako nemamo preciznu računicu o broju tih potrošača, ipak je reč o sporadičnim slučajevima – izjavio je za Danas Momčilo Cebalović, direktor Sektora EPS za odnose sa javnošću, komentarišući napise u medijima u vezi sa tim.\nIz NIP za nova radna mesta potrošeno deset miliona evra\nIz sredstava Nacionalnog investicionog plana, za otvaranje novih radnih mesta, izdvojeno je 20 miliona evra, i gotovo polovina sredstava već je utrošena s obzirom na to da su potpisani ugovori sa 13 firmi koje će nakon okončanja pokretanja proizvodnje, uposliti ukupno pet hiljada radnika.\nProbijanje tunela Straževica koji se nalazi na Koridoru 10 i deo je zaobilaznice oko Beograda završeno je juče u beogradskoj opštini Rakovica. Na probijanju tunela radili su radnici Energoprojekta niskogradnja. Tunel je dug 745 metara, a do sada su radovi koštali 1,6 milijardi dinara.\nPiše: Beta Beta 18. 1. 2007.\nZa izgradnju gasovoda 14 miliona evra\nMinistar rudarstva i energetike Radomir Naumov potpisao je juče u Beogradu, sa izvođačima radova, ugovore o izgradnji regionalnih gasovoda i drugih gasnih objekata u sedam opština u Srbiji, čija vrednost premašuje 14 miliona evra.\nOn je istakao da je reč o programu gasifikacije 400 hiljada domaćinstava koji bi trebalo da bude realizovan do 2015.\nPrljavi kapital iznedrio još prljavije kapitaliste\nPravi efekti privatizacije u Srbiji biće vidljivi tek za nekoliko godina, a jedan od parametara za ocenjivanje uspešnosti biće sigurno i podatak da je Agencija za privatizaciju raskinula svaki deseti ugovor o prodaji društvenih preduzeća. Od ukupno 1.800 firmi koje su prošle aukcijsku ili tendersku proceduru, postupak raskida ugovora okončan je u 151 preduzeću dok 37 firmi još uvek pokušava da prekine saradnju sa novim vlasnicima.\nPiše: DanasOnline 17. 1. 2007.\nKotlovi užičkog preduzeća ABC uskoro na nemačkom tržištu\nPreduzeće ABC proizvod iz Užica, ugovorilo je sa firmom Thermo-Energietechnik iz Nemačke izvoz kotlova za centralno grejanje na nemačko tržište, a prva isporuka biće realizovana do kraja januara. Prema rečima Zorana Žunića, direktora i vlasnika preduzeća, inostrani kupac je dostavio nacrte i uzorak potrebnog kotla, a stručnjaci užičkog preduzeća uspeli su da ga naprave.\nSEKULOVIĆ: Premije za proizvođače duvana\nMinistarstva finansija i ekonomskih odnosa sa inostranstvom trebalo bi da do kraja sledeće sedmice urade novi predlog ekonomske politike države koja se odnosi na proizvodnju duvana i cigareta, najavljeno je juče u Privrednoj komori Srbije. Na sednici Grupacije PKS proizvođača i prerađivača duvana, državni sekretar Ministarstva za ekonomske odnose sa inostranstvom Srbije Vlatko Sekulović kazao je da Srbija neće ratifikovati Sporazum o slobodnoj trgovini zemalja jugoistočne Evrope (CEFTA) dok se ne definiše politika države prema duvanu.\nOdlaganje tendera vodi BIP u stečaj\nProtest akcionara Beogradske industrije piva pred Vladom Srbije najavljen za juče odložen je jer su predstavnici akcionara u Agenciji za privatizaciju dobili pismeno obećanje, odnosno garanciju, da će javni poziv za tendersku prodaju BIP biti objavljen do 26. januara.\n– U toku je priprema dokumentacije za objavljivanje javnog poziva za tendersku prodaju Beogradske industrije piva.\nOve godine i u Srbiji prvi investicioni fondovi\nRadovan Jelašić, guverner Narodne banke Srbije izjavio je juče u Privrednoj komori Srbije, na okruglom stolu posvećenom perspektivi tržišta kapitala, da se finansijski sektor u Srbiji razvijao mnogo brže od realnog, ali da je sada pitanje kada će preći u drugu fazu razvoja. On je naglasio da je za 11 meseci prošle godine kumulativna stopa rasta bankarskog sistema iznosila 31,4 odsto, odnosno 365 milijardi dinara.\nIzvršna vlast ignoriše odluke suda\nMali akcionari i otpušteni radnici Jugoremedije najavili su za danas protest ispred zgrade Vlade Srbije, izražavajući tako nezadovoljstvo zbog toga što presuda Višeg trgovinskog suda u Beogradu, kojom je poništena dokapitalizacija zrenjaninske fabrike još nije izvršena. Presuda je donesena pre dva meseca i tada su mali akcionari ponovo došli u posed većinskog paketa akcija.\n1 … 2.466 2.467 2.468 … 2.476


Saopštenje glavnog Novakovog sponzora koje zabrinjava: "Kontaktiraćemo ga što je pre moguće" - Telegraf.rs\n23. маја 2022. 22:36\nSaopštenje glavnog Novakovog sponzora koje zabrinjava: „Kontaktiraćemo ga što je pre moguće“ – Telegraf.rs\nNe samo što bi zbog deportacije iz Australije mogao da ostane bez pozicije najboljeg tenisera sveta, već bi Novak Đoković mogao lako da snosi i ozbiljne finansijske posledice kada je reč o sponzorima.\nNaime, Đoković već dugo nosi opremu marke „Lakost“ i to mu je najunosniji marketinški ugovor, koji je nedavno obnovljen. Međutim, posle cirkusa u Melburnu i neslavnog kraja za Đokovića, poznata kompanija se oglasila i najavila razgovore sa prvim reketom sveta.\nTehnički sponzor Novaka Đokovića, sa kojim ima ugovor do 2025. godine, nije otkrio mnogo detalja u saopštenju, niti mu je pružio podršku.\n– Australijske vlasti su poništile vizu Novaka Đokovića. Kao rezultat toga – neće moći da učestvuje na Australijan openu. Što je pre moguće stupićemo u kontakt sa Novakom Đokovićem kako bismo se osvrnuli na stvari koje su se desile dok je bio Australiji – napisali su u saopštenju iz firme „Lakost“ i svima poželeli dobar turnir.\nNovaku ugovor sa „Lakostom“, sa kojim sarađuje od 2017. godine, donosi ozbiljnu svotu novca na godišnjem nivou, a u 2021. godini je prema pisanju „Forbsa“, od sponzora zaradio 30 miliona dolara.\nĐoković je ugovor sa „Lakostom“ produžio u avgustu prošle godine i on je trebalo da važi do 2025, a srpski teniser da zaradi 40 miliona evra, pišu svetski mediji.\n“Pežo” i “Ublo”, preostala dva najveća sponzora Novaka Đokovića, za sada se nisu oglašavala.\nVideo: Ti si naš šampion Novače: Grmi aerodrom Nikola Tesla od pesme navijača Đokovića\nAustralijanci priznali grešku sa Novakom: Ovo je lekcija, duboko žalimo – B92\nSrbija porazom od Francuske završila učešće na Evropskom prvenstvu – Данас


Opozicija na protestu u Beogradu zatražila ostavke rukovodstva RTS-a: Televizija pravi svetog Aleksandra Vučića - Index.ba\nViše opozicionih stranaka je održalo protest ispred zgrade Radio-televizije Srbije tražeći ostavke rukovodstva te kuće i zahtjevajući poštovanje medijskih standarda i zakona i ravnopravan tretman svih političkih opcija u izvještavanju. Niko od lidera opozicije nije govorio na skupu.\nProfesor Fakulteta političkih nauka i član Pokreta slobodnih građana Srbije Rade Veljanovski obraćajući se okupljenima rekao je da se na programu RTS-a može videti samo jedna opcija i jedan lider i dodao da RTS “pravi svetog Aleksandra Vučića”, prenosi Buka.\nOn je kolegama sa RTS-a rekao da nije tačno da predsjednik vlade i države treba da budu najviše na programu i upitao ih po kojim se to standardima čini i profesionalnim normama.\nReditelj i član Narodne stranke Siniša Kovačević rekao je da su ispred RTS došli sa zahtjevom da se istina i riječ oslobode. On je kazao da se narod okuplja na svakih nekoliko godina u reprizama na mjestu gde treba da postoji javni medijski servis i kuća demokratije, ali da RTS to danas nije već da je “javna kuća koja izvršava svako gazdino naređenje”.\n“Evo nas pred kućom repriza serija, serija razbribriga koje se emituju sve dok ih ne naučimo napamet, dok se serije koje upućuju na slobodnu misao i kritiku i osionost vlasti drže zakatančene”, rekao je Kovačević.\nZoran Gavrilović iz organizacije BIRODI na skupu je iznio podatke o zastupljenosti opozicije i vladajućih stranka u informativnim emisijama RTS-a navodeći da je opozicija zastupljena u sekundama da se pominju i u negativnoj konotaciji, dok takve konotacije za predsednika Srbije Aleksandra Vučića koji je i najviše zastupljen na programu javnog servisa gotovo da nema.\nBivši novinar RTS-a i član savjeta za kulturu Nove stranke Rade Radovanović rekao je da RTS nije javni servis, pa čak ni državna televizija, već “javni servis Aleksandra Vučića”.\nOn je kazao da direktor RTS Dragan Bujošević i glavni i odgovorni urednik Nebojša Stefanović moraju dati ostavke, jer ne obavljaju profesionalno svoj posao. Kako je javila reporterka N1, na protestu su, između ostalih, bili Dragan Đilas, Saša Janković, Boris Tadić, Zoran Živković, Dragan Šutanovac, Vuk Jeremić, Borko Stefanović, Janko Veselinović, Sanda Rašković Ivić, Duda Ivković, Srbijanka Turajlić, Siniša Kovačević…\nPristalice udruženja “Šta radite bre” Marka Bastaća stigle su na protest biciklima, a na protest su bili i predstavnici Pokreta ujedinjenih fantoma sa fantomkama na glavi.Na skupu su se mogli videti transparenti “protiv medijskog mraka”.\nPoručeno je da je RTS javni servis svih građana i stoga ponovo zatraženo da “otvori prostor za opoziciju”. Okupljeni su nosili stranačka obilježja, a skup je obezbjeđivao veliki broj policajaca. Protest ispred zgrade RTS opozicija je organizovala jer sa predstavnicima Upravnog odbora tog javnog servisa jučer nije postigla dogovor o izvještavanju o aktivnostima opozicije.\nPredstavnici 13 opozicionih organizacija podnijeli su 12. januara Radio televiziji Srbije i Regulatornom tijelu za elektronske medije zahtjeve kojima traže poštovanje medijskih zakona i standarda, odnosno otvaranje medijskog prostora zbog objektivnog i profesionalnog informisanja građana.\nPrethodni članakRadnici Hidrogradnje ispred Vlade FBiH blokirali Alipašinu ulicu\nNaredni članakUEFA pomilovala Crvenu zvezdu zbog transparenta podrške Mladiću, protiv CSKA uz podršku s tribina


UNZE na 3514. mjestu - Zenicablog\nUNZE na 3514. mjestu\nUNZE na 3514. mjestu- Najstariji američki Univerzitet Harvard najbolji je i najreprezentativniji na svijetu, pokazala su posljednja istraživanja istraživačke grupe “Cybermetrics Lab”, koja pripada jednoj od prvih istraživačkih organizacija u Evropi CSIC-u.\nPrvih 11 mjesta zauzeli su američki univerziteti, dok su najpoznatiji evropski univerziteti Oksford i Kembridž na 12, odnosno 13. mjestu, po web dostupnosti i internet zastupljenosti, misijama, broju dobitnika Nobelove nagrade i drugih priznanja, kao i resursima koje ulažu u istraživački rad, odnosno njihovom kvalitetu programa rada.\nPrema istim kriterijima, visokoškolske ustanove BiH nalaze se na tek 1850. mjestu, tačnije Univerzitet u Sarajevu, odnosno 3514. mjestu Univerzitet u Zenici, zatim 3789. mjestu Univerzitet u Tuzli, odnosno Banjalučki univerzitet na čak 3969. poziciji, dok je Evropski univerzitet u Brčkom ispred Univerziteta u Istočnom Sarajevu, a slijede ih i drugi privatni fakulteti i univerziteti u zemlji, pišu Nezavisne novine.\n“To je pokazatelj da se nešto ozbiljno mora mijenjati i da se sredstva moraju investirati na prave adrese, jer se ne smije dozvoliti da jedna visokoškolska ustanova bude niže rangirana jer ne prati svjetske tokove obrazovanja i unapređivanje, posebno kada su u pitanju savremeni mediji i tehnologije”, upozorio je za “Nezavisne” Predrag Govedarica, potpredsjednik Unije studenata RS.\nNa svjetskom nivou najbolje rangirana visokoškolska ustanova iz bivše Jugoslavije je Univerzitet u Ljubljani na 208. mjestu, slijedi ga Univerzitet u Zagrebu na 386. mjestu, odnosno Univerzitet u Beogradu na 440. mjestu.\nU odnosu na ove ustanove, Univerzitet u Skoplju je na dalekom 1119. mjestu, ali ipak ispred nas, dok je Univerzitet Crne Gore na 2350. mjestu.\n“Pokazatelj je ovo gdje se nalazi nauka u ovoj zemlji, jer da biste pratili tokove razvoja, potrebna su ozbiljna ulaganja. Jedna naučna studija košta od 30.000 do 40.000 evra, a za nauku se kod nas izdvaja 0,1 do 0,2 odsto, dok u zemljama EU od tri do četiri odsto.\nPrema tome, sve se mora uzeti u obzir, ali sam ipak mišljenja da se mora odlučnije djelovati i da se, uprkos tome, možemo sigurno naći na hiljadu, ako ne i više mjesta ispred”, kaže Dejan Bokonjić, prorektor za međunarodne odnose Univerziteta u Istočnom Sarajevu.\nInteresantno je da se na svjetskoj rang-listi meksički univerziteti nalaze od pedesetog mjesta, katolički univerziteti Belgije od sedamdesetog mjesta, a zatim visokoškolske ustanove Danske.\nUniverzitet u Sarajevu – 1850.\nUniverzitet u Zenici – 3514.\nUniverzitet u Tuzli – 3789.\nUniverzitet u Banjaluci – 3969.\nUniverzitet u Zagrebu – 386.\nUniverzitet u Splitu – 1086.\nUniverzitet u Rijeci – 1435.\nUniverzitet “Josip Juraj Strossmayer” u Osijeku – 1617.\nUniverzitet u Beogradu – 440.\nUniverzitet u Novom Sadu – 926.\nUniverzitet u Nišu – 1289.\nUniverzitet u Kragujevcu – 1586.\nUniverzitet u Ljubljani – 208.\nUniverzitet u Mariboru – 1102.\nUniverzitet u Primorskom – 1926.\nUniverzitet Nova Gorica – 2191.\nTagoviBalkan kvalitet obrazovanje region sarajevo svijet univerziteti UNZE na 3514. mjestu\nFOTO: Prvi elektronski medij u gradu – Dinamične i inovativne osamdesete godine


Ekipa UNA Bihać pobjednik 3. međunarodnog turnira za slijepe u govornom pikadu – Magazin Plus\nHome/Ekipa UNA Bihać pobjednik 3. međunarodnog turnira za slijepe u govornom pikadu\nU organizaciji Udruženja slijepih općine Visoko tokom vikenda u dvodnevnom terminu održan je 3. Međunarodni turnir za slijepe i slabovidne osobe u pikadu sa govornom jedinicom.\nUčešće 9 ekipa od kojih tri dolaze iz susjednih zemalja, u vrlo dramatičnim susretima i strogu tišinu kako bi slijepe osobe mogle da čuju glas sa aparata koji ih navodi gdje i kako da gađaju, vrijeme za odigravanje turnira je vrlo brzo prolazilo.\nSa osvojenih 22 boda naj uspješnija ekipa bila je „Una Bihać“ iz Bihaća. Drugoplasirana ekipa Sportskog društva slijepih „Živinice“ osvojila je 18 bodova, dok je trečeplasiranoj ekipi ŠRUS-Slavonski Brod pripalo 15 bodova.\nU pojedinačnoj konkurenciji u kategoriji A1 –slijepi, prvo mjesto pripada Jasminu Jašarević iz Živinica, drugi je Mato Bošnjak iz ekipe USOV Visoko te treći naj bolji bio je Nijaz Veladžić iz Bihaća.\nKategorija B1- slabovidni, zasluženo prvo mjesto zauzeo je Ahmo Delić iz Bihaća, drugo Franjo Matanović iz ekipe ŠRUS – S. Brod i treći je Ranko Kovačević iz Tuzle.\nNaravno da pored takmičarskog dijela ovaj vid okupljanja ekipa i takmičara ima za cilj jačanje psiho-fizičkih sposobnosti i orijentacije u prostoru slijepih osoba, kao i doprinos njihovoj resocijalizaciji i uključivanju u društvene tokove.\nNakon prvog dana takmičenja upriličeno je druženje učesnika uz muziku i zabavu i bila je to prilika da se razmijene iskustva i prisjeti dogodovština iz proteklih susreta. Ekipe iz Beograda, Zagreba, Sl.\nBroda, Živinica, Tuzle, Sarajeva, Bihaća, Cazina i Visokog su već dogovarali naredne susrete, ne samo u pikadu već i u mnogim drugim disciplinama koje upražnjavaju slijepe osobe.\n2. kolo ONL: Kralupi s 10:0 savladali Uskok, pobjede Dijamanta, Slobode i Poriječana


Obeleženo 100 godina od rođenja pesnika Dušana Radovića\nTanjug 28. aprila 2022. 13:18\nBEOGRAD – Povodom obeležavanja 100 godina od rođenja pesnika Dušana Radovića i 130 godina Srpske književne zadruge danas je u prostorijama te ustanove održan skup pod nazivom „Stranica o Dušanu Radoviću“.\nNa skupu je učestvovalo oko 20 savremenika i prijatelja, pisaca, profesora i tumača koji su, svako iz svog aspekta, govorili o velikom pesniku i književniku za decu – njegovom životu, pesama, aforizmima, kritici društva…\nMeđu njima su bili Matija Bećković i Ljubivoje Ršumović koji je rekao da je Dušan Radović ostavio veliko nasleđe budućim piscima za mlade ljude, kako je Konfučije svojevremeno nazivao decu.\n„Možemo reći da je on ostavio Dušanov zakonik o tome kako treba pisati za decu. On je u jednom delu knjige, koju su svojevremeno izdale Knjizevne novine, napisao da je važna vedrina, odnosno da treba pisati jednostavno, jasno, čitko, plemenito…bezmalo biti saradnik sunca“, rekao je Ršumović i dodao da je ta sintagma „saradnik sunca“ ostala kao simbol stvaranja za decu.\nKako je naveo, Radović je govorio da za decu treba pisati kao za odrasle, samo mnogo bolje.\n„To znači upravo ono što je rekao – da pesma, priča bude vedra, da bude napisana jednostavno, čitko i da propagira vrline i osobine koje inače krase mlade ljude“, rekao je Ršumović.\nGlavni urednik Srpske književne zadruge Dragan Lakićević rekao je da su povodom obeležavanja 130 godina te ustanove već održali programe na Kosovu i Metohiji i u Banjaluci, da će ići i u Crnu Goru, te da planiraju i veliku akademiju u Narodnom pozorištu.\n„Ove godine će izaći i jubilarno ‘Plavo kolo’ sa povećanim brojem autora i knjiga. U divot izdanjima ‘Plavog kola’ će izaći i drugo, divot izdanje izabranih pesama Dušana Radovića koje smo objavili ranije, a sada ćemo ga ponoviti sa zlatnim slovima“, rekao je Lakićević.\nPodsetio je da je Dušan Radović od 1970. godine autor Srpske književne zadruge gde je, dodao je, objavio veliki broj knjiga.\nAsistent na Filološkom fakultetu u Beogradu Milica Kecojević je istakla da je Dušan Radović dao značajan doprinos razvoju dramskog stvaralaštva za decu koji je, dodala je, bio gotovo jednak onome koliko je doprineo i razvoju moderne srpske poezije.\nNa skupu su učestvovali Milan Aleksić, Duško Babić, Radivoje Bojičić, Nikola Vujčić, Valentina Vukmirović Stefanović, Aleksandra Žeželj Kocić…


Savo Milošević i javno upozorio svoje igrače: "Nema nedodirljivih!" - Sportske.net\nJasna poruka pred gostovanje Radniku.\nZvezda dočekuje Spartak, Partizan gostuje RadnikuDobre vesti, kada se vraća Markec?UEFA ima vest za Zvezdu, ništa od Grka u Beogradu!Partizan im duguje, a oni: "Nemamo nameru da potražujemo novac dok se Partizan ne oporavi"Sukob u Partizanu? Oglasio se Natho i poslao jasnu poruku!\nTrener fudbalera Partizana Savo Milošević rekao je danas da njegovu ekipu čeka teško gostovanje u Surdulici, da crno-beli moraju da budu koncentrisani svih 90 minuta i istakao da ove sezone u timu neće biti "nedodirljivih".\n"Čeka nas teška utakmica. Očigledno da na gostovanjima imamo veliki problem kada je u pitanju naša igra. Imali smo celu nedelju da neke stvari ispravljamo, da neke stvari preciziramo...", rekao je Milošević na konferenciji za novinare.\n"Dobra vest je da su svi spremni za sutrašnju utakmicu, sa malom rezervom kada je u pitanju Lazar Marković. On će putovati sa ekipom i videćemo da li ćemo ga koristiti, ali blizu je povratka na teren", dodao je on.\nFudbaleri Partizana gostovaće sutra Radniku u Surdulici, u utakmici četvrtog kola Super lige Srbije.\nPartizan posle tri kola na svom kontu ima šest bodova, a Radnik tri.\n"Oni su iznenadjujuće dobro startovali protiv Voždovca, onda su izgubili dve utakmice u kojima su imali dobar rezultat do pred kraj. I to govori u prilog tome da nas čeka protivnik koji je u stanju da napravi problem bilo kome", rekao je Milošević.\n"Mi jesmo dobijali utakmice u Surdulici, ali nikada nije bilo lako. Ako ne budemo imali pristup, voljni momenat kao na prošloj utakmici protiv Javora, imaćemo opet problem... Probaćemo sve slabosti koje ima Radnik da iskoristimo sutra", dodao je trener Partizana.\nMilošević je naveo da u Javoru ima više igrača koji mogu biti opasni po njegov tim.\n"Jako je bitno kako ćemo se mi adaptirati i da li ćemo biti u stanju da 90 minuta držimo koncentraciju. Mislim da će dosta više stvari zavisiti od nas, ali očigledno da na gostujućim terenima, protiv ekipa koje se brane u niskoj zoni, imamo i dalje problem da rešimo utakmice na vreme i da ne ulazimo u problem", rekao je Milošević.\nOn je istakao da se prošle sezone tim Partizana manje-više znao unapred, ali da to neće biti slučaj i ove sezone.\n"Prošle godine se sastav Partizana manje-više znao unapred. To je, s jedne strane, bilo dobro, a s druge nam je napravilo problem jer su neki osetili da su nedodirljivi u timu. Ove godine moramo jasno da pokažemo da nema nedodirljivih i da će igrati oni koji su spremni da izvršavaju sve zahteve i koji će igrati maksimalno", rekao je Milošević.\nUpitan da li očekuje da će Sejduba Suma nastaviti niz pogodaka u Surdulici, Milošević je naveo da nema ništa protiv da ponovo postigne gol, "taman to bilo i glavom".\n"Nebitno je ko će postići gol. Evidentno je da nam stranci donose dosta kada je u pitanju ofanziva. To smo znali i od prošle godine, evo to se nastavlja i sada. Na kraju krajeva zato smo ih i doveli - da prave razliku", rekao je Milošević.\nUtakmica se igra sutra u Surdulici od 19.00.


Daljinski protok medija - Microsoft Windows\nUspostavite vezu sa svojom bibliotekom medija preko Interneta – pogledajte ovaj video zapis da biste saznali kako. (0:46)\nDa li ste ikada poželeli da uživate u muzici, video zapisima i slikama na kućnom računaru dok niste kod kuće? Zahvaljujući funkciji „Daljinski protok medija“ u operativnom sistemu Windows 7, sada to možete uraditi. Zaboravite na kopiranje svih medija sa kućnog računara na laptop računar: Funkcija „Daljinski protok medija“ uspostavlja vezu sa kompletnom Windows Media Player 12 bibliotekom preko Interneta.\nDa biste koristili daljinski protok medija, na oba računara mora da bude pokrenut operativni sistem Windows 7. Windows Media Player vas vodi kroz korake za uključivanje (oba računara ćete morati da povežete sa ID-om na mreži, kao što je Microsoft nalog). Kada se zatim povežete putem Interneta, Player će prikazati i reprodukovati biblioteke medija na kućnom računaru na isti način kao kada ste direktno povezani sa kućnom mrežom.\nViše načina uživanja u medijima\nFunkcija „Daljinski protok medija“ je samo jedan od načina na koji vam Windows 7 pomaže da uživate u svojoj biblioteci medija čak i kada niste pored računara. Ako imate matičnu grupu, jednostavno možete deliti TV program, filmove i druge medije i datoteke sa računarima u kući koji rade pod operativnim sistemom Windows 7. Uz Xbox 360, snimljeni TV program, video zapise i fotografije sa računara možete takođe poslati na televizor. Protok medija možete usmeriti i na muzički uređaj ili televizor pomoću funkcije Reprodukuj na (možda će biti potreban dodatni hardver).\nDaljinski protok medija je dostupan samo u izdanjima Home Premium, Professional, Ultimate i Enterprise operativnog sistema Windows 7.\nProtok medija putem Interneta korišćenjem programa Windows Media Media Player\nPrivatnost i bezbednost pri protoku medija: najčešća pitanja


Vreme 1413 - Ceska – Predsednicki izbori: Zeman po drugi put -->\nPROSLAVA POBEDE: Miloš Zeman sa suprugom Ivanom\nČeška – Predsednički izbori >\nNa predsedničke izbore u Češkoj proteklog vikenda gledalo se kao na svojevrstan referendum o politici šefa države Miloša Zemana. Kritičari su bivšem socijaldemokrati zamerali da naginje evroskepticizmu, da ima negativan i populistički pristup migrantskom pitanju, te da jača odnose sa Kinom i Rusijom. Tako je prvi program nemačke televizije ARD pred izbore izveštavao da Česi biraju između Zemanovog populizma i proevropske politike umerenog Drahoša.\nIpak, češki birači su prednost dali Zemanovom ogromnom političkom iskustvu u odnosu na favorita mejnstrim medija i briselske administracije, bivšeg predsednik češke Akademije nauka i novajlije na političkoj sceni Jiržija Drahoša. Zeman je u drugom krugu osvojio 51,4 odsto glasova, dok je Drahoš dogurao do 48,6 odsto.\nSa izrazito proevropskim stavovima i izraženoj bliskosti NATO-u, i pored besprekorne lične i profesionalne biografije, Drahoš nije uspeo da parira "političkom predatoru", kako je Zemana opisao češki liberalni dnevni list "Mlada Fronta Dnes". Čak su i Drahošu naklonjeni mediji u Češkoj ocenili da je njegova kampanja bila bleda i bez jasne poruke, a u dva direktna TV duela predsedničkih kandidata uoči izbora Zeman je, prema mišljenju češke javnosti i analitičara, izvojevao ubedljivu pobedu.\nPOLITIČAR STAROG KOVA: U drugom krugu predsedničkih izbora izašlo je 66,6 odsto glasača, znatno više nego na parlamentarnim izborima u Češkoj održanim u oktobru prošle godine kada je glasalo 60,8 odsto građana. Upravo u većem odzivu birača analitičari vide jedan od presudnih razloga za Zemanovu pobedu. On je uspeo da privuče i glasače koji se, kako se navodi u analizi češkog dnevnog lista "Lidove novine", "manje interesuju za politiku, manju su im važne evropske vrednosti, a koji su izabrali nešto što za njih znači sigurnost, političku kompetentnost i iskustvo". Stari i novi predsednik Češke je u pobedničkom govoru najavio da će se truditi da bude "skromniji i manje arogantan".\nČeško društvo je na ovim izborima pokazalo da je podeljeno na dva gotovo jednaka, ali oštro suprotstavljena tabora. Zeman je u tim uslovima poručio da će se boriti za "aktivan građanski pristup" koji bi Česima trebalo da omogući da "odlučuju direktno ne samo na referendumu, već i na izborima za predsednike regiona, opština i gradonačelnika".\nMiloš Zeman spada u političare starog kova. Bio je dugogodišnji lider nekada najsnažnije Socijaldemokratske partije Češke ČSSD, premijer, predsednik parlamenta i šef države. Uz pokojnog Vaclava Havela i istaknutog državnika Vaclava Klausa (koji je takođe obavljao sve tri najviše političke dužnosti), predsednik Zeman svakako spada u najznačajnije političare u postkomunističkoj eri Češke republike. Nakon nove pobede na direktnim predsedničkim izborima, potvrdio je svoj politički autoritet.\nImajući u vidu da je manjinska vlada u Češkoj u ostavci, da oslabljenom predsedniku vlade i tajkunu Andreju Babišu – kome je češki parlament nedavno ukinuo imunitet zbog optužbi da je nezakonito koristio novac iz evropskih fondova za svoju porodičnu farmu – upravo Zeman daje "veštačko disanje" i održava ga na funkciji, uticaj češkog predsednika nesumnjivo će rasti u narednom periodu. Činjenica da je Zeman osvojio sto hiljada glasova više nego na izborima za šefa države održanim pre pet godina, takođe govori tome u prilog.\nSpoljnopolitički, Zeman ne spada u "evrofile" i zalaže se za bliže odnose sa Rusijom i Kinom. Često ume da kritikuje politiku EU, bilo da su u pitanju nametnute kvote za prijem migranata, ili "dvostruki aršini" koje zvanični Brisel primenjuje u slučaju Krima i Kosova. "S jedne strane imate Kosovo, gde su Ujedinjene nacije bile garant, ali ta garancija nije bila obezbeđena, a sa druge strane Krim, gde je održan referendum. To su dvostruki standardi i to je loše", rekao je Zeman. Češki predsednik odavno se zalaže i za ukidanje sankcija Rusiji smatrajući da su one postale "komične".\nPOPULIZAM I POLITIČKI POENI: Zbog izraženog patriotizma i žustrog temperamenta koji ne trpi ni politički, pa ni verbalni poraz, Miloš Zeman bi svoju agendu komotno mogao da svede pod sloganom "Češka na prvom mestu". Tu, međutim, prestaje i svaka analogija sa politikom predsednika SAD Donalda Trampa. Zeman je levičar i socijaldemokrata po ubeđenju, ali je tokom svog prvog predsedničkog mandata uvideo da kombinacija populističkih izjava i nastupa, pojačana antiimigrantska retorika i njegov specifični humor – koji Zemanovi politički protivnici i dobar deo liberalne javnosti u Češkoj smatraju ciničnim, pa čak i uvredljivim – donosi vredne političke plodove i jača popularnost među biračima. Sklon je i da se nimalo laskavim rečnikom obračunava sa novinarima i da, ne birajući reči, javno iskaže svoje negativno mišljenje o političkoj i medijskoj eliti, kako kod kuće, tako i u Evropi.\nČeške interese u svetu Zeman podržava i tako što na svaki službeni put u inostranstvo vodi brojnu privrednu delegaciju. Njegov odnos prema češkim ekonomskim interesima pokazuje i činjenica da je šef najmoćnijeg češkog koncerna, energetskog poludržavnog giganta ČEZ, bio prisutan u Zemanovom izbornom štabu nakon proglašenja njegove pobede, što, kažu kritičari, govori o tome koliko se predsednik Češke udaljio od svojih socijaldemokratskih korena.\nZeman je jedan od retkih istaknutih političara u svetu koji je podržao Trampovu odluku da preseli američku ambasadu iz Tel Aviva u Jerusalim, najavivši da će pozvati češku vladu da sledi taj primer.\nMeđu prvima su Zemanu reizbor za šefa države čestitali predsednici Kine i Rusije Si Đinping i Vladimir Putin, koji je naveo i da su "rezultati ovih izbora potvrdili visoki autoritet Miloša Zemana kao iskusnog i odgovornog političara koji ostvaruje interese i težnje češkog naroda". Neposredno pred drugi krug predsedničkih izbora u kampanju se uključio i Emir Kusturica, "praški đak" čuvene filmske akademije FAMU, koji je u izjavi za češke medije rekao da bi, da je on Čeh, "glasao za Zemana".


Učesnici tribine "Ljudska prava u doba korone - važe li mere za sve isto?" u organizaciji Instituta za evropske poslove, u Beogradu, 22. juna 2021. (Foto: Fejsbuk stranica IEP, video greb)\nVanredno stanje zbog pandemije koronavirusa pre više od godinu dana uvedeno je protivno Ustavu, prava građana masovno su kršena tokom trajanja zabrane kretanja, pravna zaštita nije postojala, jer ni pravosudni sistem nije funkcionisao, pa su građani osuđivani i na trogodišnje zatvoreske kazne na suđenjima na daljinu, a načina za obeštećenje pred domaćim sudovima praktično i dalje nema. Istovremeno, preko stotinu prijava protiv policajaca zbog prebijanja ljudi na protestima prošlog leta ostaće bez sudskog epiloga, zaključeno je na tribini "Ljudska prava u doba korone - važe li mere za sve isto?" u organizaciji Instituta za evropske poslove.\nAdvokat Vladimir Gajić, funkcioner opozicione Narodne stranke, ocenio je da je period vandrednog stanja tokom pandemije koronavirusa bio "crni period" za srpsko pravosuđe - "mada se ne zna da li smo ikada i bili izašli iz crnog perioda" - tokom kog je postojalo potpuno gaženje elementarnih prava ljudi od strane Ministarstva pravde, Vrhovnog suda, advokature.\nObrazlažući svoju staru izjavu da je uvođenje vanrednog stanja bio državni udar, Gajić je podsetio da je predsednik Srbije Aleksandar Vučić tada pronašao način kako da se izbegne Narodna skupština, u kojoj je tada ipak postojala opozicija koja je mogla da digne svoj glas: Vlada je donela odluku o zabrani okupljanja više od 50 ljudi, pa je na osnovu toga prigrabljena prilika da Vučić na predlog premijerke Ane Brnabić proglasi vanredno stanje.\n"To je bilo potpuno neustavno. Takve situacije su moguće samo ako je zemlja ušla u ratno stanje ili je neposredno pred ratnim stanjem ili je u toku nekakva prirodna kataklizma... Narodna skupština su poslanici, a ne zgrada, mogli su da se skupe u parku ispred i donesu odluku", objasnio je Gajić.\nAdvokat Vladimir Gajić govori na tribini "Ljudska prava u doba korone - važe li mere za sve isto?" u organizaciji Instituta za evropske poslove, u Beogradu, 22. juna 2021. (Foto: Fejsbuk stranica IEP)\nDanilo Čurčić, pravnik i programski koordinator Inicijative A11, smatra da je to bila pokazna vežba za situacije kako izgleda kad institucije ne funkcionišu. U vreme vanrednog stanja pravosudni sistem nije funkconisao, za samo mali broj sporova bilo je moguće obratiti se sudu. U situaciji u kojo su postojali brojni slučajevi "flagrantnog kršenja prava, vi niste imali instituciju kojoj možete da se obratite", ocenio je on navodeći hapšenja zbog kršenja mera vanrednog stanja, protesta i slično.\nOcenio je da se pokazala potpuna arbitrarnost u odlučivanju i da bi i danas na isti način moglo da se uvede vanredno stanje ako bi neko tako odlučio, pošto su procesi odlučivanja izmešteni sa mesta na kojima treba donositi odluke. On je podsetio da ne postoji ni jedna institucija koja je ocenila da je nešto bilo neustavno u uvođenju vanrednog stanja, da je takvu odluku morao da donese Ustavni sud, te da se zbog toga formalno ne može govoriti da je u pitanju bio državni udar.\n"Ako neko sa vrha državne vlasti donese odluku o uvođenju vanrednog stanja, na neustavan način - to je onda mini državni udar", ponovio je svoju tezu Vladimir Gajić.\nDiktatura kao izbor većine?\nKarikaturista Marko Somborac, ocenio je da "imamo sudije i tužioce koje dosta plaćamo da nas ostave na cedilu".\n"Ja uvek kažem 'dikatura, autokratija' i tako dalje, ali ako većina ljudi misli da sa nama treba oštro i da ne bi slušali inače... onda će to tako proći. A kako da ne prođe? Samo kroz nekakvo informisanje i odlučivanje, ovako nemamo pojma", ocenio je on.\nMarko Somborac, karikaturista, govori na tribini "Ljudska prava u doba korone - važe li mere za sve isto?" u organizaciji Instituta za evropske poslove, u Beogradu, 22. juna 2021. (Foto: Fejsbuk stranica IEP)\nNovinarka Olja Bećković, moderatorka tribine, upitala je Somborca da li misli da smo prerano zaboravili "razna poniženja", kao na primer zabranu izlaska za ljude starije od 65 godina.\n"Da li misliš da će iko ko je u tri noću morao da izađe po hleb (jer je samo tad to bilo dozvoljeno) reći 'neka, ovo možda ovako treba'", upitala je.\n"Da, mislim. Izbori će pokazati", odgovorio je Somborac.\n"Vreme je za poslednji Vučićev izazov - da pobedi na slobodnim izborima. I ja verujem u njega, mislim da on to može. Dosta ljudi misli da je to tako trebalo. Mi naravno treba da se borimo za procedure, a ne jednog vođu, ali ako većina proceni da tako voli..."\nNadovezao se Vladimir Gajić koji je rekao da je imao uvid u međunarodno istraživanje sprovedeno u Srbiji, o kom nije dao više detalja i koje je pokazalo veliku sklonost građana ka autoritarnom rešavnaju problema.\n"Mi koji ovde sedimo smo ogromna manjina. Naši se ljudi u većini sa tim slažu - da treba da bude jedan čovek koji o svemu odlučuje i da treba čvrsta ruka", kazao je on.\nHapšenja zbog kršenja mera, zatvor tri godine\nGajić je podsetio je da su suđenja ljudima koji su uhapšeni jer su kršili epidemiološke mere vođena preko Skajpa, internet platforme za komunikaciju.\nNaveo je primer mladića iz Dimitrovgrada koji je osuđen na tri godine zatvora. Došao je u Srbiju iz Nemačke u kojoj živi od detinjstva, kako bi finansijski pomogao porodici i posle nekoliko dana krenuo je nazad za Nemačku, da bi na granici bio uhapšen zbog kršenja mera izolacije. Osuđen je, "u postupku kao pred prekim sudom", preko Skajpa, na tri godine zatvora.\n"Svi koji su pružili otpor, svi koji su imali advokate koji su ih naveli da pruže otpor sudijama, su izašli", rekao je Gajić navodeći primer mladića iz Sombora koji je odbio da mu se sudi preko Skajpa i koji je tražio da ga sudija gleda u oči kada mu bude izricala presudu od tri godine zatvora. "Nakon toga suđenje je prekinuto, a on je brzo pušten iz pritvora".\n"Vrhovni sud je dao mišljenje da su suđenja preko Skajpa - iako je to direktno protiv Ustava i Zakona o krivičnom postupku, koji izričito kažu da je neposredno prisustvo neophodno - da to može. Tužilaštvo je podizalo optužnice, Ministarstvo pravde je dalo nezakonito uputstvo da u svim predmetima traže tri godine zatvora i strašno su uplašili ljude", rekao je Gajić.\nDanilo Čurčić kaže da oštećenim građanima ne preostaje ništa drugo nego da se za zaštitu prava obrate međunarodnim institucijama, poput suda u Strazburu, i da se "tera dalje dokle može".\nDanilo Ćurčić, pravnik i programski koordinator Inicijative A11 govori na tribini "Ljudska prava u doba korone - važe li mere za sve isto?" u organizaciji Instituta za evropske poslove, u Beogradu, 22. juna 2021. (Foto: Fejsbuk stranica IEP, video greb)\n"Pokazalo se da Srbija, u većini slučajeva, nije sposobna da se bavi ovim problemom i da građanima zaštiti dostojanstvo i ljudsko pravo kako to Ustav propisuje".\nGajić je ipak ocenio da "neće Strazbur tu puno pomoći".\n"Evropska unija se nije baš nešto mnogo zainteresovala da kritikuje vlast u Srbiji za te poteze za vreme vanrednog stanja. To kršenje ljudskih prava nije bilo samo u Srbiji", rekao je Gajić i podsetio na sukobe građana s policijom zbog restriktivnih mera u borbi protiv pandemije u Parizu, Berlinu i drugim evropskim prestonicama.\nDanilo Čurčić je rekao da su im prijavljivani slučajevi beskućnika koji su se sami javili policiji da nemaju gde da borave tokom policijskog časa i protiv kojih je, nakon što je sačekano naredno jutro i okončanje policijskog časa, pokretan prekršajni postupak zbog kršenja policijskog časa. Podsetio je i na primer poslednjeg aviona koji je pred zatvaranje zemlje doleteo iz Londona i iz koga su svi putnici sprovedeni u studentski dom u kom su, pod vojnom stražom, proveli tri dana, bez ikakve odluke o pritvaranju.\n"To su situacije koje se nisu toliko pojavile u medijima i kojih je važno da se setimo. Zato navijamo za Strazbur", rekao je on.\nRekao je da postoje i velike grupe ljudi, ugroženih po raznim osnovama, koji su preživeli samo zahvaljujući pomoći nevladinih i humanitarnih organizacija, u situaciji u kojoj država nije radila svoj posao.\nGovoreći o ponašanju medija, Vladimir Gajić je ocenio da su nezavisno sudstvo i nezavisna štampa usko povezani, odnosno da "nikada nećemo imati nezavisnu štampu dok ne budemo imali nezavisni sud".\nNadovezao se Marko Somborac:\n"Zašto ja da objavim neku informaciju, da izgubim posao, i da pozovem policiju kad mi prete, a prete mi - ako policajac neće da dođe, a sudija i tužilac da (rade svoj posao). Ja jako teško mogu racionalno da odgovorim na pitanje zašto se neki ljudi i dalje bave tim, a pored ove prepreke koju sam sad rekao. I većina ljudi to zna. Rizikueš egzistenciju, a možda i bezbednost. Ko treba da nas zaštiti - ti ljudi koje puno plaćamo... i kojima je važno da zadrže svoje pozicije i ništa ne urade".\nNaveo je kao primer situacije iz filmova kada na Zapadu neko prikuplja dokaze protiv kriminalaca i ide ozvučen među njih, jer se zna da u poslednjem trenutku "upadaju specijalci".\n"Ovde ideš ozvučen - ali niko ne upada u poslednjem trenutku", kazao je Somborac.\nAdvokati su mogli da zaustave suđenja\nVladmir Gajić je podsetio da "nisu problem samo sud i tužilaštvo, nego i advokatura".\nOcenio je da su advokati mogli da stopiraju nelegalna suđenja preko Skajpa, da je Advokatska komora Srbije, po inicijativi njega i grupe njegovih kolega, donela odluku da štrajkuje i da na takva suđenja ne izlazi. Pošto je za suđenje ljudima koji su u pritvoru neophodno prisustvo advokata, a pošto bi svaki advokat koji bi u takvoj situaciji došao na suđenje bio izbačen iz komore, suđenja automatski ne bi bilo, ocenio je Gajić i rekao da je takav predlog podržalo svega 150 od 10.000 advokata.\n"Advokati koji su slobodna profesija, koji su nezavisni, koji ne primaju platu i kojima država nije poslodavac, koji bi trebalo da su najslobodniji - i ništa", zaključio je on.\nOcenio je da je najflagrantniji primer kršenja ljudskih prava zabrana izlaska za starije od 65 godina.\n"O tome će se pisati knjige", kazao je on.\nGovoreći o nasilnim protestima građana od pre godinu dana, Danilo Čurčić je rekao da niko nije odgovarao za prebijanje građana, iako je njegova organizacija samo podnela 108 krivičnih prijava protiv policajaca.\n"Jedna ili dve osobe su pozvane da daju iskaze i to je to. Predmeti će ostati tu do zastarevanja", ocenio je on i rekao da se kao objašnjenje nudi to što policija, u opremi za razbijanje demonstracija nema jasno istaknut broj značke, zbog čega se ne može videti ko je tukao građane.\n"Na bizarnim nivoima se zatvara cela ta priča sa protestma", zaključio je on podsetivši da je "ceo grad pokriven kamerama".


Koronavirus /Ministar zdravlja: Češka se vraća u normalni život / Radio Sarajevo\nFoto: Twitter/Adam Vojtech\nKoronavirus / Ministar zdravlja: Češka se vraća u normalni život\n08. 04. 2020. u 21:06:00 Radiosarajevo.ba\nČeški ministar zdravlja Adam Vojtech saopćio je da je Češka uspjela spriječiti najgore, zaustavila je nekontrolisano širenje zaraze COVID-19 i može zato da se sprema za povratak u normalan život.\nIstakao je da broj reprodukcije, koji označava koliko je ljudi zarazio jedan oboljeli, sada u Češkoj iznosi oko jedan, dok je prije uvođenja restriktivnih mjera 16. marta i početka masovnog testiranja i slanja u samoizolaciju iznosio 2,64.\n"Još neko vrijeme život neće biti normalan. I kada budemo oslobađali restrikcije, uvijek će proteći neko vrijeme između dva koraka. S određenim razmakom ili maskama ćemo živjeti još nekoliko sedmica, čak mjeseci. Ne možemo sebi dopustiti da ono što smo do sada uradili bacimo u smeće", rekao je Vojtech.\nPrema novim modelima procjena stručnjaka u Češkoj, krajem aprila u Češkoj će biti oko 10.600 ljudi kod kojih je potvrđen COVID-19, dok je prethodni model u najgoroj varijanti govorio da će ih bitiviše od 14.000.\n"Mortalitet u Češkoj je i dalje veoma mali. Ali ljudi će i dalje umirati. Većina žrtava je u dubokoj starosti. Uzroke gdje je COVID-19 imao uticaj na smrt možemo sa sigurnošću ustanoviti tek kasnije. Bolest nam ne povećava broj ljudi u bolnicama. Naprotiv, dnevni broj hospitalizovanih pacijenata je isti. Hospitalizacija je potrebna za oko 13 do 15 odsto zaraženih", izjavio je šef Instituta za informacije i statistiku u zdravstvu Ladislav Dussek.\nTagovi: Češka ministar zdravlje koronavirus COVID-19 život NORMALIZACIJA ŽIVOTA\n... / Pratit će građane preko telefona: Češka počela testiranje "pametnog karantina"


IslamBosna » Građani BiH će moći aplicirati za sredstva EU\nGrađani BiH će moći aplicirati za sredstva EU\nbih, bluka, e-u, r-s\nPredstavnik Ministarstva pravde BiH Goran Kučara rekao je da je status BiH u članstvu u programu trenutno još u fazi pregovanja.\n“Ministarstvo pravde BiH poslalo je pismo interesa u Brisel i nadamo se da će početkom 2012. godine biti potpisan memorandum o razumijevanju čime će BiH formalno stupiti u ovaj projekat”, rekao je Kučura novinarima u Banjaluci prije početka informativnog dana o mogućnostima korištenja programa “Evropa za građane”.\nOn je istakao da je građani BiH mogu da apliciraju na raznovrsne projekte, u okviru programa “Evropa za građane”.\n“Postoje četiri aktivnosti programa `Evropa za građane`, a to su aktivni građani za Evropu, aktivno civilno društvo u Evropi, zajedno za Evropu i aktivno evropsko sjećanje i kroz ove različite oblasti građani će moći aplicirati”, naveo je Kučura\nOn je istakao da je uloga Ministarstva pravde da bude kontakt tačka za program “Evropa za građane” u BiH, odnosno određena spona između potencijalnih korisnika u BiH i Brisela, a sva sredstva i cijelokupan program sprovodi EU.\nProgram “Evropa za građane” je program EU koji putem projekata podržava uključivanje građana u proces evropskih integracija, jačanje evropskog identiteta zasnovanog na zajedničkim vrijednostima, razvijanje osjećaja propadnosti EU, te jačanje međusobnog razumijevanja i tolerancije između evropskih građana. Pravo učešća u programu imaju nevladine i ostale organizacije civilnog društva, lokalni organi vlasti, obrazovne institucije, mreže volontera, sportske orgainzacije i ostale zainteresovane strane.\nMinistarstvo pravde BiH i Direkcija za evropske integracije Savjeta ministara BiH, u saradnji sa EU projektom “Podrška Vladi BiH u procesu evropskih integracija i koordinaciji pomoći Evropske zajednice – Faza III” i projektom “TASCO-kancelarija u BiH” organizovali su danas u Banjaluci informativni dan o mogućnostima korištenja programa “Evropa za građane”.


Putin uoči posete Srbiji tvrdi da SAD igra destabilizujuću ulogu na Balkanu\nPredsednik Rusije Vladimir Putin izjavio je da Sjedinjene Države destabilizuju Balkan "potvrđujući svoju dominantnu ulogu" u regionu, sudeći prema intervjuima objavljenim u pojedinim dnevnim listovima u Srbiji. Putin je govorio za listove Večernje novosti i Politiku, objavljene 15. januara, uoči zakazane posete beogradskoj prestonici. Tekstovi su takođe objavljeni na sajtu Kremlja.\nPutinovi komentari naglašavaju istorijski bliske odnose Moskve sa Srbijom, kao i uznemirenosti Moskve zbog uticaja Zapada. Putin je u intervjuima podsetio na NATO bombardovanje Srbije tokom rata na Kosovu 1999. godine, kao i na proglašenje nezavisnosti Kosova od Srbije 2008. godine. Ovu deklaraciju su osudile Srbija i Rusija, ali su je prihvatile zapadne zemlje. "Što se tiče situacije na Balkanu, politika Sjedinjenih Država i nekih drugih zapadnih zemalja koja ima za cilj da potvrdi svoju dominantnu ulogu ostaje ozbiljan destabilizirajući faktor na tom području", rekao je Putin.\nOn je takođe izjavio da je Crna Gora "uvučena u članstvo u NATO-u". "Kao rezultat toga, zemlja sada prolazi kroz period političke nestabilnosti", rekao je Putin. Crna Gora, zajedno sa Sjedinjenim Državama i drugim zemljama, optužila je Rusiju da je podržala pokušaj državnog udara u zemlji 2016. godine, kada je zemlja krenula ka članstvu u NATO-u. Crnogorski parlament je jednoglasno izglasao u aprilu 2017. da se pridruži savezu.\n"Takođe smo više puta rekli da smo politiku širenja NATO-a posmatrali kao ostatak hladnog rata i pogrešnu i destruktivnu vojnu i političku strategiju", rekao je Putin.\nPutinova poseta Srbiji pažljivo je posmatrana na Zapadu zbog naznaka o namerama Moskve prema pojedinim zemljama na teritoriji nekadašnje Jugoslavije. Osim Crne Gore, Moskva je navodno nastojala pokrenuti javno mnjenje u Makedoniji, gdje je zemlja na rubu istorijskog sporazuma s Grčkom koji bi otvorio put za članstvo u NATO-u i Evropskoj uniji.\nAnalitičari kažu da će vrhunac Putinove jednodnevne posete biti obilazak najvećeg pravoslavnog hrama na Balkanu: Hrama Svetog Save u Beogradu. Putin i njegov domaćin, predsednik Srbije Aleksandar Vučić, trebalo bi da se obrate hiljadama ljudi ispred hrama Svetog Save "simobolizujući bratske veze", rekli su organizatori događaja. Putinova poseta zakazana je za 17. januar.


Probudite svoj enterijer tapetama\nUkoliko želite da podarite novi karakter svom enterijeru, jedan od najlakših načina za stvaranje drastično drugačijeg ambijenta, jeste promena boje zidova ili dodavanje tapeta…\nIako tapete zapravo nisu ništa novo i decenijama unazad imaju svoj verni klub obožavaoca, u današnje vreme one su nešto sasvim drugačije. Nekada su tapete bile obeležje stila i raskoši, da bi potom na par godina pale u zapećak i bile zamenjene zidovima pastelnih tonova, ali zapravo, nikada se nisu u potpunosti povukle sa scene.\nMenjajući svoju ulogu u enterijeru, način primene i održavanja, tapete vam daju mogućnost da oslikate koju god scenu da želite, stvorite atmosferu ili ambijent koji potiču direktno iz vaše mašte ili sveta snova.\nTapete u poslednjih nekoliko godina postaju protagonista u modernim enterijerima, oslikavajući prizore iz srca džungle, dubine okeana ili tamnog svemira, akcentujući na najbolji mogući način sve ono što ih okružuje. Umesto pratećeg detalja, one su poprimile formu glavnog lika, zaduženog za karakter jednog prostora, koji uz njihovu pomoć postaje mnogo više od obične sobe, koja god njena funkcija bila.\nPredstavljajući nam najnovije trendove iz ovog sveta, kompanija Wall & Deco je kreativna inspiracija koja besprekorno balansira dizajnom i funkcionalnošću, fotografskim hiperrealizmom i grafikom, istraživanjem i formalnom nesporednošću. U svojim kolekcijama, oni predstavljaju sasvim drugačiji pristup dekoraciji zidova, nudeći unikatne dizajne sa snažnim vizuelnim uticajem.\nPre 15 godina, Wall & Deco brend je lansirao svoju prvu kolekciju, kojom je odmah osvojio čitav svet. Nakon toga, njihova avantura u svetu mašte i dizajna kretala se brojnim stazama, koje su im podarile sasvim dovoljno inspiracije kojom nas svake sezone oduševljavaju. Njihove jedinstvene linije ispunjene su emocijama, koje izaziva duboka, vizuelna percepcija, koja čitavom konceptu podaruje unikatni način kreiranja atsmofere.\nBilo da želite da ulepšate svoj elegantni dnevni boravak i podarite mu dozu glamura, ili pak želite da podignete svoj kuhinjski ambijent na sasvim novi nivo, Wall & Deco u svom asortimanu ima odgovor za sve vaše potrebe. Spavaća soba i hodnici poprimaju sasvim novu energiju uz prisustvo ovih tapeta, dajući vam mogućnost kreiranja besprekornog okruženja, praktično pravljenog po meri. Nudeći jedinstvene dezene, koji se mogu kombinovati i uklapati, ovaj brend nam daje mogućnost stvaranja atmosfere koja je okarakterisana maštom, energijom i magijom.\nKompanija Mermeta u svom asortimanu poseduje i ponudu brenda Wall & Deco, koju možete istražiti posetom njihovog sajta, www.mermeta.rs ili prodajnog salona, koji se nalazi u ulici Omladinskih brigada 86E/lok. 2,West 65 u Beogradu, gde zajedno sa njihovim timom dizajnera možete doći do idealnog rešenja za vas enterijer iz snova.\nDopustite sebi uživanje u ambijentu o kom ste maštali…


Opštinski odbor SNS-a najavio brojne aktivnosti za ovo leto - Srbobran Danas\nOpštinski odbor SNS-a najavio brojne aktivnosti za ovo leto\nU sredu je u prostorijama Srpske napredne stranke održana prva u nizu konferencija za medije, na kojoj su čelnici srbobranskog ogranke stranke najavili veći broj aktivnosti koje će biti realizovane ovog leta.\nKonferenciju je otvorila direktorka Doma kulture, Milica Zarić, koja je najavila da će u mesecima pred nama stranka neprekidno raditi i realizovati različite ideje kojima će se poboljšati život u opštini, nevezano za to što je nastupila sezona godišnjih odmora. Gospođica Zarić predstavila je i svoje stranačke kolege koji su prisustvovali konferenciji za medije: predsednik opštine Srbobran, gospodin Radivoj Paroški, koji je ujedno i poverenik opštinskog odbora u Srbobranu, predsednica skupštine opštine, Milena Alargić, predsednik Mesne zajednice Srbobran, Ninoslav Jokanović, član opštinskog Veća zadužen za lokalni i ekonomski razvoj, Radivoj Debeljački.\nU nastavku konferencije za medije, govorio je predsednik opštine i poverenik opštinskog odbora SNS-a u Srbobranu, Radivoj Paroški, koji je izneo planove rada za period pred nama, ali i podsetio na neke nedavno realizovane i započete projekte.\n„Kako je i najavljeno, ovo je tek prva konferencija Srpske napredne stranke Srbobran, koju organizujemo i koje ćemo u buduće organizovati svake nedelje, na neku drugu važnu temu. Želja nam je da se za početek informacijom približimo građanima, da ih obavestimo o tome šta Srpska napredna stranka radi, i šta namerava da radi u narednom periodu. Pored toga, pošto Srpska napredna stranka vodi lokalnu samoupravu sa koalicionim partnerima, da ukaže na određene aktivnosti koje se tiču naše opštine, i da o tome obavestimo javnost. Srpska napredna stranka, kao najveća stranka u našoj opštini, najorganizovanija je i pokazala je svoju snagu kroz razne aktivnosti, a najviše na izborima.“ Podsetio je Paroški na poslednje izbore održane prošle godine, za izbor članova saveta u sve tri mesne zajednice opštine, kada je SNS odneo ubedljivu pobedu, osvojivši većinom glasova sve mandate, 11 u Srbobrani i po 7 u Turiji i Nadalju, što po njegovim rečima, svedoči snazi naprednjaka u opštini.\n„Kada su stranačke aktivnosti u pitanju, imamo u planu još veću angažovanost našeg članstva. Svako ko je želeo mogao je da prati na lokalnim medijima akcije koje su organizovali i realizovali članovi Srpske napredne stranke, one koje su se bavile humanitarnim radom, kao i druge radne aktivnosti. Sada hoćemo to još više da intenziviramo, tako da ćemo u narednom periodu, u letnje vreme odmora, i dalje obilaziti i razgovarati sa građanima, umesto da se odmaramo. Kada je u pitanju humanitarna aktivnost, mi ćemo svakodnevno obilaziti naše najugroženije građane, pokušavaćemo da im pomognemo koliko je to u našoj moći. Iako lokalna samouprava to radi preko svojih organa, Srpska napredna stranka mora da pokaže i taj nivo društvene odgovornosti. Sa druge strane, radni aktivizam koji je do sada krasio našu stranku, krasiće i u buduće. Poznato je da smo do sad organizovali mnoge akcije. Te akcije nisu samo bitne jer se njihovom realizacijom dobijaju neki novi i lepši prostori, već se njima pokazuje da se udruživanjem i zajedničkim delovanjem, bez mnogo uloženih sredstava, može mnogo postići. Mnoge stvari nam promiču kao da su nebitne, i stoje nerešene, a u stvari lako ih je rešiti samo ako se par ljudi udruži i uloži malo vremena“, rekao je predsednik i podsetio na neke akcije kojima su rešeni stvarni problemi: akcija povezivanja i uređenja atarskog Prekog puta, akcija koju je inicirala Mesna zajednica, a aktivisti Srpske napredne stranke je podržali i pridružili joj se, uređenje sportskog igrališta u Turiji, uređivanje zelenih površina u Nadalju, sređivanje košarkaškog terena i tribina u Srbobranu, kao i mnoge druge. Što potvrđuje da je sa malo volje moguće mnogo toga dobrog učiniti, kako je to naglasio Paroški.\nSa takvim radom, istakao je predsenik, Srpska napredna stranka želi da nastavi, kako bi u političkoj borbi i na svakim narednim izborima postizala rezultate kakve je i do sada imala. Da bi nastavili građanima da rešavaju probleme, aktivisti SNS-a će u narednom periodu više razgovarati sa svojim sugrađanima, kako bi saznali koja su to otvorena pitanja koja se mogu relativno brzo zatvoriti. Sve to do sad navedeno bio je prvi segment razgovora i razlog zbog koga je sazvana konferencija za medije.\nDrugi segment se ticao lokalne samouprave, koju vodi Srpska napredna stranka, a koji se tiče investicionih aktivnosti koje su značajne za naredni period: „Prva i najveća aktivnost koju želim da pomenem jeste, obezbeđivanje uslova za izgradnju prečistača otpadnih voda, posao koji vredi 2,7 miliona evra, gde smo obezbedili ukupan iznos bespovratnih sredstava za izgradnju ovog postrojenja. To je rezultat pre svega pokrajinske vlade, koju vodi Srpska napredna stranka, i naše gde smo sa kvalitetnim projektom pokazali koliko je neophodno da se u Srbobranu izgradi prečistač. Jednom prilikom sam rekao da je to za Srbobran istorijski momenat, zato što su to najveća dobijena sredstva od državnih organa u celokupnoj istoriji Srbobrana, sa jedne strane, a sa druge zato što najzad dolazimo u poziciju da počnemo sa izgradnjom sistema odvođenja otpadnih voda. Pored toga bitno je da istaknem da smo juče raspisali Javnu nabavku za izgradnju zgrade Mesne zajednice u Nadalju, i već tokom leta krenuće se u izgradnju, Stara zgrada je bila u veoma lošem stanju i nije se moglo ući u rekonstrukciju, tako da smo obezbedili sredstva i idemo u izgradnju. Iako su mesna i lokalna samouprava dve odvojene stvari, dva nivoa vlasti, one su blisko povezane i svi smo na zajedničkom zadatku da život našim građanima učinimo komfornijim, lakšim, lepšim, boljim. Čini mi se da je nakon izbora prošle godine došlo do jedne dobre strukture i kvalitetnih ljudi, koji tačno mogu da procene koji su to problemi ljudi u Mesnim zajednicama, i da u saradnji sa lokalnom samoupravom, ti se problemi rešavaju. Izgradnjom zgrade Mesne zajednice u Nadalju ta komunikacija sa građanima će biti bolja i brža.“\n„Građani su nedavno obavešteni da je počela izgradnja saobraćajnica u ulici Doža Đerđa u Srbobranu. To je bila najugroženija saobraćajnica u naselju, odnosno deo te ulice koji je totalno razrušen. Do toga je došlo zbog velike frkvencije teških kamiona kompanije NIS u njoj. Prošle godine smo rekonstruisali deo Turijske ulice, koja se naslanja na ulicu Doža Đerđa i čini koridor tim kamionima, a ove godine sredstvima iz republičkog budžeta i kompanije NIS, krećemo u izgradnju i ove ulice. Kad pominjem NIS, moram da spomenem i to da smo na pragu završetka Javne nabavke za sanaciju putnih pravaca kojima saobraćaju vozila Naftne industrije Srbije, zato što su oni na određenoj trasi uništili ove saobraćajnice. U saradnji sa njima obezbedili smo 14 miliona dinara za sanaciju puteva u Srbobranu i najvećim delom u Turiji.“ Kada je u pitanju Turija, predsednik je najavio za naredni period elektrifikacju atar između Srbobrana i ovog naselja. U pitanju je investicija koja bi trebala značajno da utiče na razvoj opštine, jer se njom otvaraju mogućnosti za dalji razvoj ratarstva i ozbiljno uzdizanje povrtarske proizvodnje, dok salaši u ovom delu opštine dobijaju mogućnost za razvoj turističkih potencijala koji su kod nas do sad bili zanemareni.\n„Ono što za kraj želim da pomenem, a znam da to građane zanima, je rekonstrukcija platoa na Begluku, kod takozvane Male pijace. Kod ovog projekta došlo je do određenog zastoja, zbog toga što se radi o investicionom održavanju, a ne o klasičnoj rekonstrukciji. Da smo išli u klasičnu rekonstrukciju imali bi smo još više problema i vreme realizacije bi bilo mnogo duže, jer se plato nalazi na koridoru Puteva Srbije i pitanje je koliko bi nam vremena trebalo da dobijemo sve potrebne dozvole za uređivanje tog prostora. Izabrali smo investiciono održavanje, čime smo skratili taj period vremena, ali je došlo do izvesnih problema, odnosno tokom prvih radova je utvrđeno da podloga nije adekvatna za sve sadržaje koje smo tu planirali da postavimo. Znam da se ljudi pitaju zašto se stalo sa radovima, i zato sad mogu da najavim nastavak radova kojima će ti problemi biti otklonjeni. Mislim da će do kraja jula meseca svi radovi biti okončani, tako da ćemo imati uskoro još jedan lep prostor u Srbobranu, koji su građani Begluka tražili da se uredi, jer je bio u vrlo lošem stanju. Ne samo građani Begluka, već i ostali Srbobranci, stekli su naviku da je na tom mestu pijaca, ona koja je napravljena na Rajčuru nije zaživela, tako da smo osluškujući potrebe građana rešili da u potpunosti rekonstruišemo ovaj prostor. Od ulice Pere Segedinca i ceo taj plato Male pijace, biće rekonstruisan, sa urađenim kvalitetnim atmosverskim odvodnjavanjem, da ne bi dolazilo do urušavanbja platoa, taj prostor će biti izuzetno lep i služiće u one svrhe koje svi želimo da služi“, završio je predsednik Radivoj Paroški, prvu letnju konferenciju za medije, koju je nazvao samo uvodom u ono što nas očekuje u narednom periodu.\n25. maja 2020., 21:53


Rusija upozorava: Došli smo do tačke da smo primorani na radikalne korake\nRusija upozorava: Susedi su nas doveli do tačke da smo primorani na radikalne korake\nOn je na predstavljanju izveštaja Međunarodnog debatnog kluba „Valdaj“ na temu „Prostor bez granica: Rusija i njeni susedi“ ukazao da ne bi posebno izdvajao Kijev u odgovarajućem kontekstu, jer je on samo „naredni kandidat za ispoljavanje takvih pretnji“ za Rusiju. Ima i drugih zemalja koje se graniče sa Rusijom, gde je vreme leta za udarne sisteme četiri do pet minuta, upozorio je zamenik šefa ruske diplomatije, dodajući da u Ukrajini još uvek nema takvih vremenskih okvira. S tim u vezi, Rudenko je skrenuo pažnju na to da nije umesno govoriti o strahu u tom kontekstu, već o pozivima ruske strane svojim partnerima da prestanu. „To se, uzgred rečeno, odnosi i na Ukrajinu ukoliko namerava da preduzme bilo kakve korake koji će zaista predstavljati pretnju po našu bezbednost“, dodao je on.Podsetimo, rusko Ministarstvo spoljnih poslova objavilo je dokument koji je zvanična Moskva poslala NATO-u po pitanju garancija bezbednosti o kojima je nedavno govorio predsednik Ruske Federacije Vladimir Putin, a koji se pre svega tiču širenja vojnog prisustva Alijanse zapadnim granicama Rusije.\nrusija, ukrajina, andrej rudenko, rusija – politika\nInicijative Rusije o bezbednosnim garancijama nisu uslovljene promovisanjem faktora straha, već aktivnostima Ukrajine i brojnih drugih zemalja koje su primorale Moskvu na radikalne korake, izjavio je zamenik ruskog ministra spoljnih poslova Andrej Rudenko.\n„Ovde se apsolutno ne radi o strahovima, već u principu o pitanju dostizanja određene tačke ključanja naših suseda – ne samo Ukrajine, već i naših suseda, što nas zaista primorava na određene radikalne korake. U krajnjem slučaju, govorimo da smo spremni da razmišljamo u drugoj dimenziji“, prokomentarisao je Rudenko faktore koji određuju ruske bezbednosne inicijative i moguće posledice njihovog odbijanja.\nOn je na predstavljanju izveštaja Međunarodnog debatnog kluba „Valdaj“ na temu „Prostor bez granica: Rusija i njeni susedi“ ukazao da ne bi posebno izdvajao Kijev u odgovarajućem kontekstu, jer je on samo „naredni kandidat za ispoljavanje takvih pretnji“ za Rusiju.\nIma i drugih zemalja koje se graniče sa Rusijom, gde je vreme leta za udarne sisteme četiri do pet minuta, upozorio je zamenik šefa ruske diplomatije, dodajući da u Ukrajini još uvek nema takvih vremenskih okvira.\n„Naša reakcija je jednostavno preventivna mera koja upozorava da će u slučaju razvoja određenih scenarija sa naše strane biti preduzeti određeni koraci o kojima sada ne objavljujemo i govorimo samo uopšteno, nazivajući te stvari vojnim potezima i vojno-tehničkim rešenjima“, naglasio je diplomata.\nS tim u vezi, Rudenko je skrenuo pažnju na to da nije umesno govoriti o strahu u tom kontekstu, već o pozivima ruske strane svojim partnerima da prestanu.\n„To se, uzgred rečeno, odnosi i na Ukrajinu ukoliko namerava da preduzme bilo kakve korake koji će zaista predstavljati pretnju po našu bezbednost“, dodao je on.


Baš Baš povrće za supu 450g kesa cena akcija Srbija\nBaš Baš povrće za supu 450g kesa cene\nTrenutno nemamo slike za Baš Baš povrće za supu 450g kesa\nEPonuda nije internet prodavnica već Vam omogućava da brzo i lako nađete Baš Baš povrće za supu 450g kesa po najjeftinijoj ceni. Naš cilj je da kupci budu što bolje informisani o ponudi Baš Baš povrće za supu 450g kesa na tržištu Srbije. Vrlo lako nalazite željeni proizvod za kategoriju Smrznuto povrće cene, ne morate da lutate od sajta do sajta za Baš Baš Smrznuto povrće, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baš Baš povrće za supu 450g kesa sa PRODAVCEM. EPonuda ne može da garantuje potpunu tačnost specifikacije i slika za Baš Baš povrće za supu 450g kesa. Pre kupovine, podatke za Baš Baš povrće za supu 450g kesa proverite na sajtu PROIZVOĐAČA.


Medvjeda iz Miljacke vjerovatno ubile lovokradice - Klix.ba\nRiješili se tragova\nMedvjeda iz Miljacke vjerovatno ubile lovokradice\n4.7.2012. u 10:28\nOstaci mrkog medvjeda, koji su u odmakloj fazi raspadanja pronađeni u kanjonu Miljacke, o čemu je naš portal prvi pisao, najvjerovatnije potiču od životinje koju su lovokradice odstrijelile na području opštine Istočni Stari Grad, saopšteno je iz Lovačkog udruženja (LU) "Jahorina" Pale.\nOstaci mrkog medvjeda pronađeni su prije tri dana u kanjonu rijeke Miljacke, 1,5 kilometara, uzvodno od međuentitetske linije.\nPredstavnik LU "Jahorina" prisustvovao je uviđaju koji su, istog dana kada su ostaci medvjeda otkriveni, izvršili pripadnici Centra javne bezbjednosti Istočno Sarajevo.\n"Na mjestu događaja pronađene su oguljena medvjeđa koža i lobanja, umotane u automobilsku gumu", saopšteno je iz Udruženja. Precizirano je da se medvjed nije utopio.\n"Osnovano pretpostavljamo da je koža sa lobanjom umotana u gumu i bačena sa padina kanjona Miljacke kako bi se izvršioci krivičnog djela `oslobodili` tragova", ističe se u saopštenju.\nPretpostavke lovci potkrepljuju navodima da su pripadnici CJB Istočno Sarajevo u aprilu, kada su za sada nepoznati izvršioci odstrijelili jednog medvjeda, preduzimali određene mjere i radnje u vezi sa rasvjetljavanjem krivičnog djela nedozvoljenog lova na području opštine Istočni Stari Grad.\nKonstatujući da je u toku ove godine učestala pojava nedozvoljenog lova, LU "Jahorina" Pale pozvalo je građane da obavijeste lovačka udruženja na svom području i policiju o svim slučajevima koji ukazuju da se radi o krivolovu.\nPolicija i dalje traga za nestalim Edinom Ljucom\n04.07.2012. u 10:45\nTešanj: Uhapšen uzgajivač indijske konoplje\n04.07.2012. u 10:27


Alena Ahmetspahić-Fočo: U fokusu je povezivanje biznisa i tržišta - 100 Najvećih u Srbiji\nAlena Ahmetspahić-Fočo: U fokusu je povezivanje biznisa i tržišta\nPoslovne novine su sinonim za povezivanje uspešnih privrednika. Započele su sa radom u Bosni i Hercegovini pre 49 godina i sa njima je počela era modernog poslovnog novinarstva. Sledeći trendove, osluškujući potrebe privrednika, koristeći digitalne forme komunikacije, ali ne zanemarujući štampana izdanja, stavile su u fokus ekonomske analitike i rangiranja kompanija. Sve ovo se implementira kroz tradicionalne projekte posvećene rangiranju 100 najvećih, brzorastućih i bonitetno pouzdanih kompanija. O tradiciji i planovima razgovarali smo sa Alenom Ahmetspahić-Fočo, direktoricom koja u Bosni i Hercegovini vodi sve ove projekte.\nOno što mi radimo više od tri decenije jeste upravo ono što na svetskom nivou rade magazini poput Forbsa ili Focusa – stavljamo akcenat na uspešne biznise i poslovne ljude, ne samo u našoj zemlji nego i celom regionu, koji daju stručna mišljenja i analize o novonastalim ekonomskim trendovima i daju smernice poslovanja.\nPoslovne novine kao članice LRC grupacije imaju pristup bonitetnim podacima firmi. Živimo u svetu koji se brzo menja, a firme koje promovišemo i uvezujemo imaju uticaj na zapošljavanje i ekonomski rast, važan su faktor na tržištu i zaslužuju priznanje i poštovanje šire društvene zajednice, zbog čega su projekti Poslovnih novina posvećeni baš njima.\nZahvaljujući bonitetnim podacima kojima raspolažemo za celi region u stalnoj smo komunikaciji sa regionalnim liderima. Strateški komuniciramo njihova postignuća. Kroz naše kanale komunikacije ističemo snagu stabilnih firmi koje su poželjne na tržištu i dajemo signal domaćim i stranim investitorima da smo zemlja i region u koji vredi ulagati.\nProšle godine dok se borba sa koronom odvijala na svim poljima, akcenat ste stavili na umrežavanje i promociju i firme su to prepoznale kao višestruku korist?\nUpravo tako! Početkom prošle godine kada se činilo da je na trenutak sve stalo zbog pandemije koronavirusa i naglog zatvaranja granica mnogih zemalja, shvatili smo da moramo napred, da privreda ne može i ne sme stati. Krenuli smo sa sveobuhvatnom kampanjom i regionalnim online povezivanjem kroz konferencije na koje se odazvao veliki broj privrednika iz regiona koji su izneli svoja iskustva i dali predloge kako dalje. U panele smo uključili predstavnike institucija, predstavnike Komorskog investicionog foruma Zapadnog Balkana itd.\nAutoriteti u svetu biznisa dali su smernice da je neophodno što pre sinhronizovati proizvodnju sa potrebama tržišta. Poslali smo poruku da Zapadni Balkan mora ojačati dijalog i eliminisanje ekonomskih barijera, moramo promovisati regionalnu saradnju kao glavni mehanizam za bolju budućnost. Da bi Zapadni Balkan bio konkurentan na stranim tržištima, ne smemo imati barijere između sebe. Sa tim ciljem mi promovišemo najbolje kompanije kako bi se iskazali zajednički potencijali.\nPriča o „The Regional Prosperity Book” počela je godinu dana pre pandemije koronavirusa. Kako su naši projekti već odavno prešli granice naše zemlje i postali regionalni, vreme je bilo da napravimo sveobuhvatan projekat koji će doprineti uklanjanju prepreka regionalne privredne saradnje, te raditi na osiguranju održivog privrednog razvoja u kontekstu pristupanja Evropskoj uniji kao i poboljšanju poslovne i investicijske klime. Ovaj projekat prvenstveno nudi kompanijama aktivnosti u kojima one prepoznaju svoju korist.\nKroz liberalizaciju slobodne trgovine Evropska unija je postala najveće jedinstveno tržište na svetu. I dok EU aktivno sarađuje u pregovorima o trgovinskim sporazumima i omogućava svojim preduzećima što bolju poziciju na tržištu i mogućnost da lako šire svoja poslovanja, u zemljama regiona, priča o jedinstvenom tržištu i dalje predstavlja veliki izazov.\nUpravo zato aktivno radimo na projektnim ciljevima „The Regional Prosperity Booka”, koji će obuhvatiti 350.000 kompanija sa Zapadnog Balkana. Direktnu korist imaće one kompanije koje participiraju u ovom projektu i prepoznaju važnost saradnje i poslovnih partnerstava. Fokusiraćemo se na najuspešnije, one koji su solventni, dobri poslovni partneri, biznismeni sa vizijom i čiji glas dopire do vladajućih struktura. Sada kada se već zna da su svi parametri ekonomija u svim zemljama pali u 2020. godini, kada se zna da su direktne strane investicije na globalnom nivou takođe doživele drastičan pad, vreme je da se oslonimo jedni na druge.\nKampanja o uspešnom poslovanju domaćih i regionalnih firmi dolazi u pravo vreme, vreme kada se trebamo osloniti jedni na druge, na regionalno tržište koje broji preko 350.000 kompanija. A mi ćemo kroz naš projekat dati smernice kako i sa kim poslovati, te plasirati javnosti i poslovnom svetu relevantne podatke ekonomija regiona.\nIako je pandemija koronavirusa narušila svetsku ekonomiju, brzorastuće i bonitetno pouzdane kompanije su pokazale najveći otpor. One, zapravo, iz godine u godinu postižu izvanredne rezultate poslovanja i vuku ekonomiju napred. Stoga će kampanja koja će se voditi u sklopu ovog regionalnog projekta staviti akcenat na njihove tajne, strategije i ključeve uspeha.\nŽelim napomenuti da se u zemljama regiona završni računi predaju u različito vreme. Stoga i mi ovaj projekat radimo u različitim periodima i za svaku zemlju posebno. Ovakav sistem rada nam daje mogućnost da steknemo jednu celovitu sliku stanja privrede u regionu.\nTamo gde je politika zakazala, privrednici su se uvezali. Zavisimo ekonomski jedni od drugih i saradnja je pitanje opstanka svih nas. To partnerstvo nudimo i kroz naše projekte i pomažemo kompanijama da se što bolje povežu preko našeg Centra za strateško lobiranje i medijskih kanala komunikacije.\nČinjenica je da smo tokom pet decenija postojanja kroz naše medijske kampanje, konferencije i B2B susrete povezali veliki broj uspešnih privrednika. Možemo se s pravom nazvati lobistima, ne samo među privrednicima nego i između privrednika i privrednih institucija, privrednih komora i resornih ministarstava, pa i banaka i investitora. Privrednici koji su to prepoznali koriste već odavno naše resurse i platformu LRC grupacije u punom kapacitetu za pravljenje planova prodaje, kratkoročnih i dugoročnih planova finansijskih ciljeva.


Beogradski crno-beli bolji od istanbulskih, "Grobari" banuli u halu! - Sportske.net\nTodorić: "Videće i Liga šampiona zašto je naš teren poseban"Kazne za 'preletače' - Partizanu preti drakonska kazna!Košarkaši Partizana na turniru u TrstuSveže ideje - Sezonske za "Grobare" u dijaspori!Žofri, srećno u novom klubu!\nVicešampion Srbije savladao je Bešiktaš rezultatom 83:77 (20:14, 24:15, 16:30, 23:18) u dvorani "Ranko Žeravica" uz sjajnu partiju novog kapitena Mihajla Andrića i novajlija Stefana Birčevića i Đorđa Majstorovića.\nPre početka utakmice klub je na brzinu obavestio policiju i doveo obezbeđenje u halu jer je više stotina navijača želelo da odgleda duel Partizana i Bešiktaša premda je bilo planirano da meč bude zatvorenog tipa.\nCrno-beli su držali prednost tokom čitave utakmice a pobeda je mogla da bude i ubedljivija jer je Partizan u jednom momentu imao i 20 poena razlike.\nNajefikasniji pojedinci u redovima ekipe Aleksandra Džikića bili su Mihajlo Andrić sa 20 poena, a pratili su ga Stefan Birčević i Đorđe Majstorović sa po 14 poena.\nŠansu za dokazivanje večeras je dobio i mladi Izraelac Tomer Levinson koji se nalazi na probi u Partizanu.


Program podsticanja razvoja preduzetništva kroz razvojne projekte u 2020. godini (u daljem tekstu: Program) sprovodi Ministarstvo privrede (u daljem tekstu: Ministarstvo) u saradnji sa Fondom za razvoj Republike Srbije (u daljem tekstu: Fond). Ukupno raspoloživa bespovratna sredstva za realizaciju ovog programa su 850.000.000,00 dinara.\nKo može da aplicira: Pravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali, srednji i veliki privredni subjekti i zadruge koji su registrovani u Agenciji za privredne registre, a koji u prethodne dve godine nisu poslovali sa gubitkom i koji ispunjavaju uslove iz Programa.\nkupovinu, izgradnju, dogradnju, rekonstrukciju, adaptaciju, sanaciju, investiciono održavanje proizvodnog prostora ili poslovnog prostora koji je u sastavu proizvodnog prostora, ili prostora u kojem se obavlja proizvodnja ili skladištenje proizvoda, sirovina ili repromaterijala. Izuzetno, za privredne subjekte koji se bave informacionom tehnologijom i visokotehnološkim uslugama, sredstva mogu biti upotrebljena za poslovni prostor koji je namenjen za potrebe obavljanja delatnosti;\nSufinansiranje Programa: Privredni subjekti koji ispunjavaju uslove Programa, mogu ostvariti pravo na finansijsku podršku u iznosu do 20% bespovratnih sredstava od vrednosti investicionog ulaganja, odnosno do 30% bespovratnih sredstava za privredne subjekte koji pripadaju četvrtoj grupi razvijenosti u skladu sa članom 12. Zakona o regionalnom razvoju i aktom Vlade kojim se utvrđuje jedinstvena lista razvijenosti regiona i jedinica lokalne samouprave. Preostali iznos vrednosti projekta finansiraće se iz kredita Fonda.


Uto, 5. 3. 2019.\nBosansko narodno pozorište Zenica je sinoć, 4. marta, gostovalo u Teatru Akzent u Beču u okviru nedavno uspostavljene i ugovorene dugoročne programske saradnje sa Bosanskohercegovačkom kulturnom platformom u Austriji. Prvo gostovanje je realizirano sa jednom od najuspješnijih predstava zeničkog BNP-a u posljednjih nekoliko sezona. Predstava „Mi smo oni na koje su nas roditelji upozoravali“ u režiji regionalno priznate i višestruko nagrađivane glumice i rediteljice Mirjane Karanović, rađena prema tekstu mlade bh. dramske spisateljice Tanje Šljivar, sinoć je izvedena pred punom dvoranom bečkog Akcent Teatra.\nPredstava „Mi smo oni na koje su nas roditelji upozoravali“ prošle je godine, kao jedina predstavnica Bosne i Hercegovine, imala i izuzetno uspješnu međunarodnu turneju u Švicarskoj u okviru velike manifestacije koja je za cilj imala promociju recentne umjetničke produkcije zemalja Zapadnog Balkana. Riječ je o drami koja koncept role play-a, kao i sve druge narativne tehnike kojima se koristi, a i jezik sam, izvrće u njihove suprotnosti i pokazuje nemogućnost jednostavnog pokušaja da se vlastiti život prepriča nepoznatoj osobi tokom jedne večeri. U ovoj duodrami igraju Mirjana Karanović i Enes Salković, mladi glumac Bosanskog narodnog pozorišta Zenica koji je za ovu ulogu dobio i Sterijinu nagradu.\nPredstava je ostvarila izuzetno značajan i zapažen uspjeh na međunarodnim gostovanjima i festivalima na kojima je do sada ukupno osvojila devet nagrada, i to na 61. Sterijnom pozorju u Novom Sadu, 15. festivalu bh. drame, Festivalu internacionalnog alternativnog teatra u Podgorici, 11. JoakimInterFestu, Festivalu „Zaplet 08“ u Banjoj Luci, Gavellinim večerima u Zagrebu, Zlatnom lavu u Umagu i brojnim drugim festivalima.\nPočetkom naredne umjetničke sezone, 27. oktobra, ugovoreno je i naredno gostovanje predstave Bosanskog narodnog pozorišta Zenica u Beču, kada će biti izvedena predstava „Drang nach Westen“ (Prodor na Zapad) u režiji Lajle Kaikčije, a prema dramskom tekstu bh. spisatelja Dragana Komadine, što će biti još samo jedna u niza dogovorenih aktivnosti sa Bosanskohercegovačkom kulturnom platformom u Beču.


On je pojasnio da nikada u zdravstvu nije bilo zabrane zapošljavanja, već se samo kontrolisalo da na jednom mestu nema viška lekara i tehničara, dok na nekom drugom nedostaje osoblje.\nLončar je dodao da je Srbija bori sa problemom odlaska zdravstvenih kadrova, što, kaže, nije lako, povećanjem plata, koje će biti i veće.\nMinistar je istakao da je ranije bila "misaona imenica", nešto što je sada već postala tradicija - posao za najbolje student medicine.\nNajavio je da će u junu biti zaposleno još 100 najboljih mladih lekara, pored do sad zaposlenih, kao što posao dobijaju i najbolje medicinske sestre i tehničari.\nOn je ukazao i da se situacija poboljšava kada je reč o odlasku ljudi na preventivne preglede, ali da je potrebno da se još podigne svest da je, koliko god se ulagalo u opremu, mnogo jeftinije da se uloži u preventivne preglede, problem otkrije i izleči na vreme.\nLončar je najavio i da će nova akcija preventivnih pregleda biti u nedelju 26. maja, u svim zdravstvenim ustanovama u Srbiji.\nOn je apelovao na građane da dolaze na skrining preglede, jer je odziv slab - ni 30 odsto, a to je način da se bolest otkrije na vreme i izleči.


Zamjenik ministra odbrane Litvanije, Vitautas Umbrasas u posjeti Ministarstvu odbrane: Susreti sa Filipovićem i Ivanovićem\nDatum objave: 10.06.2019 12:44 | Autor: mod\nZamjenik ministra nacionalne odbrane Republike Litvanije, Vitautas Umbrasas (Vytautas Umbrasas) boravi u dvodnevnoj posjeti Ministarstvu odbrane Crne Gore. On se danas sreo sa državnim sekretarom Slobodanom Filipovićem i generalnim direktorom Direktorata za politiku i planiranje odbrane, mr Ivicom Ivanovićem.\nFilipović je istakao značaj saradnje dvije zemlje u oblasti odbrane, uz očekivanje njenog jačanja, kao doprinosu kolektivnom sistemu bezbjednosti.\nOn je informisao sagovornika o reformama sprovedenim u sistemu odbrane Crne Gore, o aktuelnim projektima u njegovoj modernizaciji i učešću VCG u međunarodnim misijama. Naglasio je da će Crna Gora ostati posvećena jačanju odbrambenih kapaciteta u skladu sa prioritetima NATO agende i istakao spremnost Crne Gore za pružanje pune podrške u borbi protiv savremenih prijetnji miru i stabilnosti. Državni sekretar naglasio je da je saradnja sa savezničkim državama jedan od prioriteta naše zemlje u oblasti spoljne politike.\nIvanović je izrazio zadovoljstvo dosadašnjom bilateralnom odbrambenom saradnjom Crne Gore i Republike Litvanije, posebno u pogledu treninga i obuka. Naglasio je da je Crna Gora posvećena jačanju nacionalnih odbrambenih sposobnosti i kapaciteta, koji će pružiti doprinos i kolektivnim sposobnostima Alijanse za suočavanje sa izazovima. On je kazao da će naša zemlja ostati posvećena unapređenju odbrambene saradnje Crne Gore i Litvanije, kroz implementaciju zajedničkih aktivnosti i projekata, ne samo na bilateralnoj osnovi, već i sa ostalim zemljama saveznicama.\nUmbrasas je tokom oba susreta istakao da naša zemlja predstavlja primjer u regionu kada su u pitanju evroatlantske integracije i da sveobuhvatne reforme koje je Crna Gora sprovela u cilju unapređenja sistema odbrane, preporučuju našu državu kao kvalitetnog i pouzdanog saveznika i partnera. On je izrazio zadovoljstvo mogućnostima jačanja odbrambene saradnje dvije zemlje, naglašavajući da će Republika Litvanija dati puni doprinos na tom planu. Umbrasas je izrazio spremnost za učešće u svim aktivnostima koje unapređuju odbrambene kapacitete dvije zemlje, kako na bilateralnoj, tako i na multilateralnoj osnovi.


Pajtić: Vojvodina je istorijski region | Autonomija\nPajtić: Vojvodina je istorijski region\nPredsednik Izvršnog veća Vojvodine Bojan Pajtić izjavio je da su centralističke političke snage u poslednjih 2…\nPredsednik Izvršnog veća Vojvodine Bojan Pajtić izjavio je da su centralističke političke snage u poslednjih 20 godina Vojvodinu „namerno srozavale“ i odbacio optužbe da su oni koji se zalažu za njenu širu autonomiju separatisti.\nU intervjuu za internet časopis „Magazin Vojvodina“ (www.magazinvojvodina.com) Pajtić je ocenio da je budućnost Srbije u regionalizaciji i naglasio da proces pridruživanja Evropskoj uniji podrazumeva i regionalizaciju.\n„Ideja autonomije Vojvodine je istorijska kategorija kod nas. Vojvodina je menjala i države u kojima se nalazila, menjala je i oblike, menjala je čak i svoje granice, ali je postojala“, kazao je pokrajinski premijer i dodao da pošto je Vojvodina „tradicionalna, stara evropska regija“ zaslužuje da se ekonomski podrži.\nPajtić je ocenio da je položaj Vojvodine od pada Miloševićevog režima do danas popravljen, ali i izrazio nezadovoljstvo što Skupština Vojvodine nije u poziciji da donosi zakone, kojima bi regulisala stanje u oblastima u kojima ima nadležnosti.


Problem buke u gradovima sve izraženiji | zvono.media\nProblem buke u gradovima sve izraženiji\nBuka u životnoj sredini je oduvek predstavljala veoma važan faktor kvaliteta života, od antičkih do modernih vremena.\nSa povećanjem gradskih anglomeracija i broja stanovnika u njima problem buke je postajao sve izraženiji jer svaka ljudska aktivnost proizvodi određeni nivo buke, direktno i indirektno.\nMeđu brojnim negativnim psihološkim posledicama koje se kod stanovništva ugroženog komunalnom bukom mogu očekivati, remećenje spavanja smatra se osnovnim i najvažnijim. Na osnovu nivoa buke, u najvećem broju zemalja limit ustanovljen za neometano spavanje je 30 dB u zatvorenim prostorijama.\nPotencijal uznemiravanja bukom u velikoj meri zavisi od vremenskog toka. Isprekidana buka ima negativnije efekte na spavanje od stalne, posebno u periodima dubokog spavanja jer nagle promene u oscilaciji zvuka dovode do buđenja.\nEfekti povišenog nivoa buke posle buđenja ispoljavaju se u vidu umora, smanjenja radne sposobnosti i dugoročnim psiho-socijalnim i zdravstvenim efektima. Izlaganje povišenom nivou buke takođe se izučava i kao faktor rizika kardiovaskularnih oboljenja, primarno arterijske hipertenzije i ishemijske bolesti srca.\nMerenja nivoa buke se najčešće obavljaju za potrebe praćenja uticaja buke na životnu sredinu koju emituju ugostiteljski objekti, industrijska postrojenja, prodajni objekti, itd.\n825614379Unesite mišem ovo: 6289


Ušće - Nacionalna klasa • 062/780-100 Info i Rezervacije\nUšće 11 , Beograd\nRezervišite vaše mesto u restoranu Ušće Nacionalna klasa\nO restoranu Ušće Nacionalna klasa\nBeogradsko Ušće je otvaranjem restorana Nacionalna klasa 2017. godine osvojilo srca, ali i apetit, iskrenih ljubitelja srpske tradicionalne kuhinje.\nOkružen zelenilom i s predivnim pogledom koji se proteže na Kalemegdansku tvrđavu, restoran Nacionalna klasa, osim gastronomskih specijaliteta koji su “prste da poližeš“, nudi prelep ugođaj i kada je enterijer u pitanju.\nOsim karakteristične kuhinje, ovaj restoran uspeva da prenese i autentičnu boemsku atmosferu koja je oduvek nezamenljiv deo beogradske tradicije. Takođe, restoran Nacionalna klasa pruža i mogućnost organizovanja različitih proslava, koje će vama, ali i vašim gostima prirediti veče kakvo će priželjkivati i svaki naredni put prilikom posete restoranu.\nNacionalna klasa je restoran koji spaja sve elemente srpske tradicije i nastoji da je očuva na najbolji mogući način, uvek uzlaznom putanjom. Zbog toga, rezervišite mesto za večeru sa dragom osobom, poslovni ručak, ali i sve ostale trenutke koji su vredni vrhunske usluge, hrane i ugođaja koji pruža upravo ovaj restoran.\nGalerija restorana Ušće Nacionalna klasa\nVaše mesto u restoranu Ušće Nacionalna klasa vas čeka


Bez prava na lečenje - Praxis - Peščanik\nBez prava na lečenje\nLicima romske nacionalnosti bez stalnog prebivališta, odnosno boravišta ponovo se uskraćuje pristup pravu na zdravstveno osiguranje. Pojedine filijale Republičkog fonda za zdravstveno osiguranje ponovo zahtevaju da lica romske nacionalnosti prilože prijavu boravka prilikom prijave na zdravstveno osiguranje, a onima koji prijavu boravišta nemaju, onemogućava se sticanje svojstva osiguranika. Romima koji su ranije uspeli da pribave zdravstvene knjižice i bez prijave boravka, sada se onemogućava overavanje knjižica.\nObavezu prilaganja prijave boravka ranije je propisivao Pravilnik o načinu i postupku ostvarivanja prava iz obaveznog zdravstvenog osiguranja. Međutim, nakon što je Praxis pred Ustavnim sudom Republike Srbije pokrenuo postupak ocene zakonitosti Pravilnika, u julu 2010. godine, Pravilnik je izmenjen i ukinuta je obaveza prilaganja prijave boravka za lica romske nacionalnosti bez stalnog prebivališta, odnosno boravišta. Pravilnik je usklađen sa Zakonom, a brojnim Romima omogućeno je da po prvi put dobiju zdravstvene knjižice. Zaključno sa prethodnim mesecom, ta lica su dobijala zdravstvene knjižice na osnovu člana 22. Zakona o zdravstvenom osiguranju koji je Romima omogućavao da steknu svojstvo osiguranika bez obzira na to da li imaju prijavu boravka, kao i na osnovu izmenjenog člana 7. tačke 11. Pravilnika, kojim je propisano da ta lica umesto prijave boravka prilažu ličnu izjavu o adresi stanovanja.\nUskraćujući pravo na zdravstveno osiguranje jednoj od najugroženijih grupa u Srbiji, filijale RFZO se pozivaju na Uredbu o sadržini, obrascu i načinu podnošenja jedinstvene prijave na obavezno socijalno osiguranje u kojoj se navodi da lica romske nacionalnosti treba da prilože i prijavu boravka. Takvo postupanje filijala RFZO, ne samo da je u suprotnosti sa Zakonom o zdravstvenom osiguranju, nego predstavlja i kršenje ustavnog jemstva shodno kome se dostignuti nivo ljudskih i manjinskih prava ne može smanjivati.\nZbog okolnosti da se Romima koji ne mogu da prijave mesto boravka uskraćuje pravo na zdravstveno osiguranje na nezakonit način, Praxis je 27.04.2012. uputio Ustavnom sudu inicijativu za ocenu zakonitosti Uredbe, tražeći da sud donese odluku kojom se utvrđuje da je sporna odredba Uredbe u suprotnosti za Zakonom o zdravstvenom osiguranju.\nPogledajte povezane vesti:\nKorak napred u ostvarivanju prava na zdravstvenu zaštitu pripadnika romske nacionalne manjine


Šolc: "Rješenje konflikta Beograda i Prištine važan doprinos miru u Europi" - BIGportal.ba\nŠolc: “Rješenje konflikta Beograda i Prištine važan doprinos miru u Europi”\n4 Maja, 2022 4 Maja, 2022 050\nU vrijeme rata u Ukrajini postepeno rješenje konflikta između Beograda i Prištine bio bi doprinos miru u regionu i cijeloj Europi.\nTo je danas rekao nemački kancelar Olaf Šolc nakon razgovora sa premijerom privremenih institucija u Prištini Aljbinom Kurtijem.\n“Zapadni Balkan je deo Evrope, i sve zemlje treba da budu članice, a u to spada i Kosovo, čije priznanje je Nemačka stalno podržavala i to će činiti i dalje”, poručio je Šolc.\n“Ohrabrio sam Kurtija na konstruktivno angažovanje”, istakao je Šolc o dodao da je da je važno da od sporazuma profitiraju građani, a stabilnost je važan uslov za investicije.\n“Želim da doprinesem da zemlje Zapadnog balkana postanu članice EU, a preduslov za mir i stabilnost u regionu je sporazum Beograda i Prištine. Želimo napredak i zato rado pomažemo da se održe takvi sastanci. Mi nismo sudije, koji odlučuje ko je u pravu, već neko ko treba da omogući da lideri postanu dogovor. Imam utisak da je želja velika da se sada napreduje”, kazao je Šolc, i rekao kako je tokom razgovora sa Kurtijem dogovoreno da u okviru skorije balkanske turneje poseti i Prištinu.\nKako je preneo upoznao je Šolca sa “dostignućem” Kosova i namerom države da bude konstruktivna i proaktivna strana u dijalogu sa Srbijom.\n“Dijalog treba da bude fokusiran na uzajamno priznavanje”, rekao je Kurti i nagflasio da ti treba da bude centralno pitanje dijaloga.\nKurti je najavio i da će Kosovo podneti zahtev za članstvo u Savetu Evrope i Partnerstvu za mir i da za to očekuju podršku Nemačke.\nCarinici C. Gore otkrili drogu u specijalnom bunkeru\nPotukli se zbog saobraćaja, kažnjeni sa po 400 KM


Kulturni centar Beograda: Tri nove izložbe - LookerWeekly.com magazin\nKulturni centar Beograda od 26. maja predstavlja nove radove\nKulturni centar Beograda od četvrtka, 26. maja od 19h, pa do 7. jula predstavlja tri nove izložbe u svojim izložbenim prostorima.\nAlia Zaparova bavi se arhiviranjem fragmenata svakodnevice, koje artikuliše kroz male edicije ručno pravljenih knjiga sačinjenih od fotografija i teksta, često iznenađujućih formata i konstrukcija.\nIvana Pegan Baće u svom radu kroz umetničke knjige, poetske objekte te audio i video radove ispituje načine na koje se subjekt konstituiše, usredsređujući se na emocionalni, mentalni i glasovni potencijal prekoračivanja društvenih konvencija i ustaljenih granica. Unutrašnji dijalozi postaju putopisi koje je potrebno arhivirati, uvek ostajući na rubu jezika, na rubu forme. Inventar objekata, fotografija, zapisa i zvukova u galeriji jeste pokušaj da se ostane na rubu izložbe, tačnije, da se izložba omekša i pretvori u senzibilitet ili privid, da se zamisli ona “druga polovica dana” koju nemamo.\nBeogradska internacionalna nedelja arhitekture / BINA 2022\nNagrada Evropske unije za savremenu arhitekturu „Mis van der Roe“ dodeljuje se svake druge godine, kako bi se odalo priznanje i nagradila kvalitetna arhitektonska produkcija u Evropi. Dobitnici nagrade za 2022. godinu su Grafton Architects za objekat „Town House“ Univeziteta Kingston u Londonu i iz redova mladih arhitekata studio Lacol, za projekat „La Borda“ kooperativnog stanovanja u Barseloni. Nagrade su dodeljene 12. maja, na svečanosti u Paviljonu Mis van der Roe u Barseloni, a Beograd će biti jedna od prvih destinacija na kojoj će publika moći da vidi radove svih finalista. Na izložbi će biti prikazan i pregled radova srpskih učesnika, njih 44, koji su uzeli učešće u ovom značajnom takmičenju u kome naša zemlja učestvuje od 2009. godine.\nSEĆANJA Princa Mihaila od Jugoslavije


Erdogan otvorio novi gasovod za snabdevanje Evrope - Izazov\nNovi magazin 12. juna 2018. 19:15\n„Transanadolijski gasovod“ (TANAP), čija je izgradnja koštala po proceni 8,5 milijardi dolara, jedan je od glavnih infrastrukturnih objekata koje Erdogan otvara u okviru kampanje pred prevremene izbore 24. juna.\nŠef turske države je otvorio TANAP na svečanosti u Eskisehiru, u središnjoj Turskoj, sa svojim kolegama iz Azerbejdžana Ilhamom Alijevom, Srbije Aleksandrom Vučićem i Ukrajine Petrom Porošenkom kao i sa liderom samoproglašene, a međunarodno nepriznate „Turske Republike Severni Kipar“ (TRNC), Mustafom Akinčijem.\n„TANAP je najnoviji plod naše zajedničke vizije“, rekao je Erdogan. „To je takođe nagoveštaj budućih projekata koje ćemo preduzeti“.\nDugačak 1.850 kilometara, TANAP je povezan s cevovodom Kavkaz-jug (SCP) koji potiskuje gas iz ogromnog nalazišta Šah Deniz u Kaspijskom moru, a zatim šalje gas Turskoj preko Azerbejdžana i Gruzije.\nDrugi kraj TANAP-a će biti povezan s Trans-jadranskim gasovodom (TAP), preko Grčke i Albanije, do Italije.\nZajedno, SCP, TANAP i TAP formiraju „Južni gasni koridor“, mega-projekat procenjen na 40 milijardi dolara, čime se zadovoljava namera Evrope da smanji zavisnost od ruskog gasa u doba jakih tenzija s Moskvom već nekoliko godina.\nNaftovod „Tanap“ će na kraju projektovanog razvoja godišnje dovoditi 10 milijardi kubnih metara gasa do juga Evrope, a šest milijardi samo do Turske. Prve isporuke jugu Evrope se očekuju 2020.


Advokati u sredu i četvrtak neće raditi ni u jednom postupku - Ozon Media\nAdvokati u sredu i četvrtak neće raditi ni u jednom postupku\nAdvokati u Srbiji će u sredu i četvrtak, 20. i 21. oktobra obustaviti rad u svim postupcima pred sudovima i drugim organima bez izuzetka, a iz protesta povodom dopune pravnog stava Vrhovnog kasacionog suda (VKS) u vezi naplate troškova obrade kredita.\nObustava se odnosi na sve postupke uključujući i tzv. pritvorske predmete, postupke prema maloletnicima i postupke po privremenim merama, navodi se u odluci Advkatske komore Srbije (AKS) od 16. oktobra u koju je Tanjug imao uvid.\nDodaje se da u toku obustave rada advokati mogu da sačinjavaju pismene podneske koji su vezani za rok i u situaciji kada bi stranka izgubila pravo na podnošenje pravnog sredstva ili bi joj bila naneta nenadoknadiva šteta.\nU obrazloženju ove odluke navodi se da je jedini krivac za ovu odluku VKS, čije je Građansko odeljenje 16. septembra usvojilo i objavilo Dopunu pravnog stava o dozvoljenosti ugovaranja troškova kredita, kojoj se advokatura protivi.\n„Obustavom rada advokati Srbije izražavaju najoštrije protivljenje objavljenoj dopuni pravnog stava kojom se na direktan način narušava pravna sigurnost građana Republike Srbije, a obrazloženje dopune stava zbog svoje nejasnoće stvara mogućnost različitih tumačenja i odluka nižestepenih sudova”, navodi se u odluci AKS.\nKomora upozorava da je dopuna pravnog stava VKS u suprotnosti sa dosadašnjom praksom ovog suda i obrazloženjima revizijskih odluka.\nTakođe, tvrdi da je suprotna stavu usvojenom na sednici Građanskog odeljenja VKS 16. marta ove godine u kome se ističe da „kada banka u postupku odobravanja kredita korisniku prezentuje obračun naknade troškova obrade kredita kroz efektivnu kamatnu stopu, tada ugovaranje njihove otplate kroz zadržavanje dela sredstava u trenutku puštanja kredita u tečaj predstavlja povredu načela savesnosti i poštenja”.\nOvakvo postupanje VKS, prema stavu Komore, ne obezbeđuje jednakost građana pred sudom, već narušava Ustavom zajemčeno pravo na jednaku pravnu zaštitu.\nAKS je, kako se navodi u saopštenju, odluku o obustavi rada donela kako bi se još jednom javnost, građani i državni organi upozorili na problem neujednačenosti sudske prakse VKS koji izmenama i dopunama svojih stavova, koji nisu izvor prava, utiču na neravnopravnost građana u ugovornim odnosima sa bankama u postupku odobravanja kredita.\nCrveni krst iz SVE SNAGE za najugroženije sugrađane


Vesti online / Vesti / Svet / Kako je američki snajperista postao ministar rata Islamske džave?\nUčio i od Amerikanaca, i od Rusa: Gulmurod Kalimov\n* Američki HIMARS rasturio džihadiste\n* Jezivo: U špijunu CIA prepoznao svog mučitelja iz Sirije!\n* Tramp obećao: Ako ja budem predsednik...\nTadžikistanski pukovnik na poziciji "ministra rata" Islamske države zamenio je Tarhana Batirašvilija, poznatijeg pod nadimkom "Omar Čečen", koji je navodno ubijen u vazdušnim napadima američke koalicije u julu.\n- Tadžikistanac je odabran kao prvi vojni komandir Islamske države. Organizacija to nije zvanično objavila, jer strahuje da bi on mogao da postane meta napada - navodi portal "Iraqi news", prenoseći saopštenje ISIS-a.\nSAD nisu jedina sila koja je obučavala sadašnjeg teroristu, s obzirom da se u propagandnim snimcima Kalimov hvalio da je "učio i od Rusa", prilikom razmene u cilju "poboljšanja vojnih veština tadžikistanske jedinice".\nNavodno, njegova druga supruga otisnula se s njim put Sirije, te se takođe nalazi na crvenoj poternici, koju je raspisao Interpol.\nSVET Evo kako FBI "lovi" džihadiste


Hotel Splendid – Bečići, Montenegro – TRADEUNIQUE HOLDING\nHotel Splendid - Bečići, Montenegro\nPOVRŠINA: 70,000 m 2\nGrađevinski radovi su izvedeni sa isporukom i instalacijom opreme po sistemu “ključ u ruke” sa centralizovanim sistemom nadzora i upravljanja kompleksom.\nLep i ekskluzivan hotelski kompleks prve klase sa uređenim parkom i prostranim prostorom za zabavu, izgrađen po standardima 21. veka.\nLuksuzan hotelski kompleks Splendid na jednom od najlepših delova crnogorske obale u Bečićima, je slika luksuza i savršenog dizajna\nTRADEUNIQUE, glavni izvođač Hotela Splendid, izvršio je za ovaj projekat veoma zahtevne rušilačke i rekonstrukcione radove u rekordnom vremenu. Rezultat govori sam za sebe. To je lep i ekskluzivan hotelski kompleks prve klase sa uređenim parkom i prostranim prostorom za zabavu, izgrađen po standardima 21. veka.\nLuksuzan hotelski kompleks Splendid na jednom od najlepših delova crnogorske obale u Bečićima, je slika luksuza i savršenog dizajna, koji je namenski građen po najvišim standardima izgradnje i funkcionalnosti, kompleks konstrukcijski i po inženjerskim funkcijama obezbeđuje optimalnu sredinu za izvanredno upravljanje, opsluživanje gostiju i komfor.\nAktuelni objekat obuhvata izradu i usaglašavanje idejnih rešenja, projekata za hotele od 5 zvezdica (5* +), rušenje postojećih objekata, polaganje spoljnih instalacija, izgradnju novog hotelskog kompleksa, građevinske i završne radove, inženjerske radove sa opremom (jaka struja, slaba struja, klimatizacija, ventilacija), fasadne radove, potpunu opremljenost nameštajem, kuhinjom i opremom za restorane, uređenje spoljnih površina.


Ah, ta Amerika: Trampov porez pred Kongresom - JUGPRESS\nSekretarijat za pravosuđe naredio je Sekretarijatu za finansije da Kongresu dostavi podatke o tome koliko je bivši predsednik Donald Tramp platio porez, javlja Glas Amerike (VOA).\nDok je bio predsednik Tramp je tvrdio da ne može da objavi koliko je platio porez zato što Poreska uprava analizira te dokumente, dok su mediji iznosili da je višestruko umanjio vrednost imovine i plaćao porez od nekoliko stotina dolara.\nSekretar za finansije u Trampovoj administraciji Stiven Mnučin nije dostavio dokumenta Predstavničkom domu sa demokratskom većinom uz tvrdnju da su podcaci traženi iz političkih razloga.\nPodaci o porezima bivšeg predsednika već su predati tužiocu na Menhetnu Sajrusu Vensu koji vodi istragu o tome. Tramp je to pokušao da spreči i pitanje doveo do Vrhovnog suda koji je odbio njegov zahtev, navodi VOA